open-index/open-wikipedia-markdown huggingface dataset:
জাপানের ভূগোল

350px|thumb|right|জাপানের ভূ-সংস্থানিক মানচিত্র

জাপান একটি দ্বীপময় দেশ। দেশটি এশিয়ার পূর্ব উপকূল থেকে প্রসারিত হয়েছে। উত্তর থেকে দক্ষিণে চারটি মূল দ্বীপের নাম যথাক্রমে হোক্কাইদো, হনশু, শিকোকু এবং কিয়ুশু। কিয়ুশুর ৩৮০ মাইল দক্ষিণ-পশ্চিমে ওকিনাওয়া দ্বীপ অবস্থিত। এছাড়াও দ্বীপপুঞ্জটিতে আরও প্রায় ৩০০০ ক্ষুদ্র দ্বীপ রয়েছে। জাপানের প্রায় তিন-চতুর্থাংশ এলাকা পর্বতময়। প্রতিটি প্রধান দ্বীপের মধ্য দিয়ে একটি পর্বতশ্রেণী চলে গেছে। বিশ্বখ্যাত ফুজি পর্বত জাপানের সর্বোচ্চ পর্বত। জাপানের সমতল ভূমি খুব কম বলে অনেক পাহাড়-পর্বতের গায়েই একেবারে চূড়া পর্যন্ত চাষবাস করা হয়। জাপান প্রশান্ত মহাসাগরের একটি ভূমিকম্প এলাকাতে অবস্থিত বলে দ্বীপগুলিতে প্রায়শই নিম্ন আকারের ভূকম্পন অনুভূত হয় এবং আগ্নেয় তৎপরতা দেখতে পাওয়া যায়। প্রতি শতকেই বেশ কয়েকবার বড় আকারের ধ্বংসাত্মক ভূমিকম্প ঘটে থাকে। জাপানে প্রচুর উষ্ণ প্রস্রবণ আছে এবং এগুলিকে পর্যটনকেন্দ্র হিসেবে গড়ে তোলা হয়েছে।

জাপানের জলবায়ু অবস্থানভেদে বেশ ভিন্ন। হোক্কাইদো দ্বীপের সাপ্পোরোতে গ্রীষ্মকাল উষ্ণ এবং শীতকাল দীর্ঘ ও বরফময়। কিন্তু হনশু দ্বীপের মধ্য ও পশ্চিমভাগে অবস্থিত তোকিও, নাগয়া, কিয়োতো, ওসাকা এবং কোবে শহরের শীতকাল বেশ মৃদু এবং বরফ পড়ে না বললেই চলে। কিয়ুশু দ্বীপে শীতকাল মৃদু এবং গ্রীষ্মকালে বৃষ্টিপাত হয়। ওকিনাওয়া দ্বীপের জলবায়ু উপ-ক্রান্তীয় ধরনের।

## জাপানের মানচিত্র

থাম্ব| জাপানের অঞ্চল এবং প্রিফেকচার
উত্তর-পূর্ব (হোক্কাইডো) থেকে দক্ষিণ-পশ্চিম (রিউকিউ দ্বীপপুঞ্জ) অবধি জাপান আনুষ্ঠানিকভাবে আটটি অঞ্চলে বিভক্ত: 

* হোক্কাইডো
* টোহোকু অঞ্চল
* কান্তো অঞ্চল
* চুবু অঞ্চল
* কানসাই (বা কিনকি) অঞ্চল
* চুগোকু অঞ্চল
* শিকোকু
* কিউশু

প্রতিটি অঞ্চলে বেশ কয়েকটি প্রিফেকচার রয়েছে, হোক্কাইডো অঞ্চল ছাড়া, যা শুধুমাত্র হোক্কাইডো প্রিফেকচার নিয়ে গঠিত।

অঞ্চলগুলি সরকারী প্রশাসনিক ইউনিট নয় তবে ঐতিহ্যগতভাবে বিভিন্ন প্রসঙ্গে জাপানের আঞ্চলিক বিভাগ হিসাবে ব্যবহৃত হয়ে আসছে। উদাহরণস্বরূপ, মানচিত্র এবং ভূগোলের পাঠ্যপুস্তক জাপানকে আটটি অঞ্চলে বিভক্ত করে; আবহাওয়ার প্রতিবেদনগুলি সাধারণত অঞ্চল অনুসারে আবহাওয়া প্রদান করে; এবং অনেক ব্যবসা এবং প্রতিষ্ঠান তাদের নামের অংশ হিসাবে তাদের নিজ অঞ্চল ব্যবহার করে ( কিনকি নিপ্পন রেলওয়ে, চুগোকু ব্যাংক, তোহোকু বিশ্ববিদ্যালয়, ইত্যাদি)। জাপানের আটটি উচ্চ আদালতের একখতিয়ার আটটি অঞ্চলের সাথে সঙ্গতিপূর্ণ নয়।

বিষয়শ্রেণী:জাপান
বিষয়শ্রেণী:দেশ অনুযায়ী ভূগোল
বিষয়শ্রেণী:এশিয়ার ভূগোল
বিষয়শ্রেণী:জাপানের ভূগোল
তুরস্কের ভূগোল

তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগলিকভাবে দেশটি একই সাথে ইউরোপ ও এশিয়ার অন্তর্ভুক্ত। আলাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী, মার্মারা সাগর ও দার্দানেলেস প্রণালী ত্রাকিয়া ও আনাতোলিয়াকে পৃথক করেছে।

বিষয়শ্রেণী:দেশ অনুযায়ী ভূগোল
বিষয়শ্রেণী:তুরস্ক
বিষয়শ্রেণী:এশিয়ার ভূগোল
বিষয়শ্রেণী:ইউরোপের ভূগোল
বিষয়শ্রেণী:তুরস্কের ভূগোল

## বাহ্যিক সীমানা

তিন দিক থেকে জলে ঘেরা তুরস্কের আটটি প্রতিবেশীর সাথে সুনির্দিষ্ট প্রাকৃতিক সীমানা রয়েছে। 

গ্রিসের সাথে তুরস্কের সীমান্ত - ২০৬ কিলোমিটার - এবং বুলগেরিয়ার - ২৪০ কিলোমিটার - কনস্টান্টিনোপলের চুক্তি (১৯১৩) দ্বারা নিষ্পত্তি করা হয়েছিল  এবং পরে ১৯২৩ সালে লুসানের চুক্তি দ্বারা  নিশ্চিত করা হয়েছিল। ১৯২১ সালের মস্কো  এবং সোভিয়েত ইউনিয়নের সাথে কার্স চুক্তি  তুরস্কের বর্তমান সীমানা আর্মেনিয়া (২৬৮ কিলোমিটার), আজারবাইজান (৯ কিলোমিটার) এবং জর্জিয়া (২৫২ কিলোমিটার) এর সাথে নির্ধারণ করে। ৪৯৯ কিলোমিটার দীর্ঘ ইরানি সীমান্ত প্রথম ১৬৩৯ সালের কাসর-ই শিরিনের চুক্তির মাধ্যমে নিষ্পত্তি করা হয়েছিল এবং ১৯৩৭ সালে এটি নিশ্চিত করা হয়েছিল।  ১৯২৩ সালে লুসান চুক্তির মাধ্যমে মসুল বাদে, তুরস্ক বর্তমান ইরাক ও সিরিয়ার অঞ্চলগুলি ছেড়ে দেয়। ১৯২৬ সালে, তুরস্ক ২৫ বছরের জন্য মসুলের তেল রাজস্বের ১০% বিনিময়ে মসুল যুক্তরাজ্যের কাছে হস্তান্তর করে।  ১৯৩৯ সালে তুরস্কের সাথে একীভূত হওয়ার পক্ষে গণভোটের পর হাতায় প্রদেশ হস্তান্তরের বিরোধের কারণে (১৯৯০ সাল পর্যন্ত) সিরিয়া তুরস্কের সাথে তার সীমান্ত স্বীকৃতি দেয় না। 

ড়ঢ তত  ১৯২৬ সালে, তুরস্ক ২৫ বছরের জন্য মসুলের তেল রাজস্বের ১০% বিনিময়ে মসুল যুক্তরাজ্যের কা ছে হস্তান্তর করে। ১৯৩৯ সালে তুরস্কের সাথে একীভূত হওয়ার পক্ষে গণভোটের পর হাতায় প্রদেশ হস্তান্তরের বিরোধের কারণে (১৯৯০ সাল পর্যন্ত) সিরিয়া তুরস্কের সাথে তার সীমান্ত স্বীকৃতি দেয় না।

প্রধান নিবন্ধ:

* গ্রীস-তুরস্ক সীমান্ত
* বুলগেরিয়া-তুরস্ক সীমান্ত
* আর্মেনিয়া-তুরস্ক সীমান্ত
* আজারবাইজান-তুরস্ক সীমান্ত
* জর্জিয়া-তুরস্ক সীমান্ত
* ইরান-তুরস্ক সীমান্ত
* ইরাক-তুরস্ক সীমান্ত
* সিরিয়া-তুরস্ক সীমান্ত
পূর্ব তিমুরের ভূগোল

thumb|350px|right|পূর্ব তিমুরের মানচিত্র
পূর্ব তিমুর অস্ট্রেলিয়ার উত্তর-পশ্চিমে, ইন্দোনেশীয় দ্বীপপুঞ্জের পূর্ব প্রান্তে অবস্থিত। তিমুর দ্বীপের পূর্ব অর্ধাংশ, তিমুর দ্বীপের উত্তর-পশ্চিমের ওকুসি-আম্বেনো নামের এক চিলতে অঞ্চল এবং আতাউরো ও জাকো নামের দুইটি ছোট দ্বীপ নিয়ে রাষ্ট্রটি গঠিত।

বিষয়শ্রেণী:দেশ অনুযায়ী ভূগোল
বিষয়শ্রেণী:পূর্ব তিমুর
বিষয়শ্রেণী:এশিয়ার ভূগোল
এশিয়ার রাজনীতি

থাম্ব|300px|ডান|এশিয়ার ভৌগোলিক-রাজনৈতিক মানচিত্র
বিশাল আয়তনের এশিয়া মহাদেশের রাজনীতি অত্যন্ত বিচিত্র ও জটিল। এখানে সাংবিধানিক রাজতন্ত্র, পরম রাজতন্ত্র, একদলীয় শাসনব্যবস্থা, যুক্তরাষ্ট্রীয় সরকারব্যবস্থা, অধীনস্থ প্রশাসনিক অঞ্চল, উদারপন্থী গণতন্ত্র, সামরিক একনায়কতন্ত্র --- সব ধরনের রাজনৈতিক কাঠামোই দেখতে পাওয়া যায়। এছাড়াও এশিয়ায় আছে বেশ কিছু স্বাধীনতা আন্দোলন (তিব্বত, কুর্দিস্তান, ইত্যাদি)।

এশিয়াতে সভ্যতার এবং সেই সাথে রাজনীতির ইতিহাস সুপ্রাচীন। এশিয়ার বিভিন্ন দেশ ১৮শ, ১৯শ ও ২০শ শতকে ইউরোপীয় ঔপনিবেশিক শাসনের অধীন ছিল, এবং এই সাম্রাজ্যবাদ ও উপনিবেশবাদ এখনও এশীয় রাজনীতিকে অনেকটাই প্রভাবিত করে রয়েছে।

কাশ্মীর নিয়ে ভারত-পাকিস্তান দ্বন্দ্ব্ব্ব, তাইওয়ান-গণচীন দ্বন্দ্ব্ব্ব, ইসরায়েল-ফিলিস্তিন দ্বন্দ্ব্ব্ব, এগুলি এশিয়ার বর্তমান সময়ের কিছু শত্রুতামূলক অবস্থার উদাহরণ। তবে আঞ্চলিক পর্যায়ে বৃহত্তর সহযোগিতারও অনেক উদাহরণের দেখা মেলে, যাদের মধ্যে দক্ষিণ এশিয়ার সার্ক ও দক্ষিণ-পূর্ব এশিয়ার আসিয়ান-এর নাম উল্লেখযোগ্য।
ভারতের রাজনীতি

**ভারতের রাজনীতি** ব্রিটিশ ওয়েস্টমিনিস্টার ব্যবস্থার পরে একটি কেন্দ্রীয় সংসদীয় বহু দলীয় গণতন্ত্রী প্রজাতন্ত্রের একটি কাঠামোতে স্থান গ্রহণ করে আদল করে। ভারতের প্রধানমন্ত্রী সরকারের প্রধান, ভারতের রাষ্ট্রপতির সময় দেশের আনুষ্ঠানিক প্রধান এবং বিপুল ভবিষ্যত সঞ্চয় অধিকার, স্থাপন তাকে ধরে অথবা ব্রিটিশ রাজা হিসেবে আন্দাজ একই অবস্থানে তার। কার্যকরী অধিকার সরকারের দ্বারা অনুশীলন করা হয়। কেন্দ্রীয় আইনের ক্ষমতা উভয় সরকারে অর্পণ করা হয় এবং ভারতীয় সংসদের দুই কক্ষ। বিচারবিভাগ কার্যকরী এবং আইনসভার স্বাধীন।যুক্তরাষ্ট্রীয় স্তরে ভারত বিশ্বের বৃহত্তম গণতান্ত্রিক রাষ্ট্র। স্বাধীনতার পর অধিকাংশ সময়ই ভারতের শাসনকর্তৃত্ব ভারতীয় জাতীয় কংগ্রেসের কুক্ষিগত ছিল।  অন্যদিকে রাজ্যগুলির রাজনীতিতে প্রাধান্য বিস্তার করে ভারতীয় জাতীয় কংগ্রেস, ভারতীয় জনতা পার্টি (বিজেপি), ভারতের কমিউনিস্ট পার্টি (মার্কসবাদী) (সিপিআই(এম)) প্রভৃতি জাতীয় দল ও একাধিক আঞ্চলিক পার্টি। দুটি সংক্ষিপ্ত সময়কালকে বাদ দিলে ১৯৫০ সাল থেকে ১৯৯০ সাল অবধি জাতীয় কংগ্রেস সংসদে সংখ্যাগরিষ্ঠ দলের মর্যাদা ভোগ করেছে। প্রধানমন্ত্রী ইন্দিরা গান্ধী ঘোষিত অবস্থার কারণে জন-অসন্তোষকে কাজে লাগিয়ে ১৯৭৭ থেকে ১৯৮০ মধ্যবর্তী সময়ে কংগ্রেসকে ক্ষমতাচ্যুত করে জনতা পার্টি সরকার গঠন করে। ১৯৮৯ সালে জনতা দলের নেতৃত্বে জাতীয় ফ্রন্ট বামফ্রন্টের সহযোগিতায় নির্বাচনে জয়লাভ করে দু-বছর ক্ষমতায় অধিষ্ঠিত থাকে। ১৯৯১ সালে কোনও পার্টি সংখ্যাগরিষ্ঠতা লাভ না করতে পারায় কংগ্রেস পি ভি নরসিমা রাওয়ের প্রধানমন্ত্রিত্বে একটি সংখ্যালঘু সরকার গঠন করে। এই সরকার অবশ্য পূর্ণ মেয়াদে ক্ষমতায় টিকে থাকতে সক্ষম হয়। 

১৯৯৬-১৯৯৮ সালটি যুক্তরাষ্ট্রীয় সরকারের অস্থিরতার যুগ। এই সময় একাধিক স্বল্পসময়ের জোট কেন্দ্রে সরকার গঠন করে। ১৯৯৬ সালে সংক্ষিপ্ত সময়কালের জন্য বিজেপি সরকার গঠন করে। তারপর কংগ্রেস ও বিজেপি বিরোধী যুক্তফ্রন্ট ক্ষমতায় অধিষ্ঠিত হয়। ১৯৯৮ সালে বিজেপির নেতৃত্বে ন্যাশানাল ডেমোক্রেটিক অ্যালায়েন্স (এনডিএ) ক্ষমতা দখল করে। এই সরকারই ভারতের প্রথম পূর্ণ সময়কালের অকংগ্রেসি সরকার। ২০০৪ সালের সাধারণ নির্বাচনে কংগ্রেস নেতৃত্বাধীন ইউনাইটেড প্রগ্রেসিভ অ্যালায়েন্স (ইউপিএ) লোকসভায় বিপুল সংখ্যক আসনে জয়লাভ করে এবং বিজেপি-বিরোধী বাম সাংসদদের সহায়তায় সরকার গঠন করে। ইউপিএ ২০০৯ সালের সাধারণ নির্বাচনে পুনরায় ক্ষমতায় আসে। অবশ্য, জোটের মধ্যে বামপন্থী পার্টির প্রতিনিধিত্ব গুরুত্বপূর্ণভাবে কমেছে।

২০১৪-এ বিজেপি-র নেতৃত্বে জাতীয় গণতান্ত্রিক জোট (এনডিএ) পুনরায় কেন্দ্রীয় ক্ষমতায় এসেছে এবং এর ফলে নরেন্দ্র মোদী ভারতের চতুর্দশ প্রধানমন্ত্রী হিসাবে নির্বাচিত হয়েছেন। ২০১৯ সালে মোদী দ্বিতীয়বার প্রধানমন্ত্রী হিসাবে নির্বাচিত হন।

## আরও দেখুন
* বাংলাদেশের রাজনীতি
* পাকিস্তানের রাজনীতি

## তথ্যসূত্র

## বহিঃসংযোগ

বিষয়শ্রেণী:এশিয়ার রাজনীতি
বিষয়শ্রেণী:ভারতের রাজনীতি
সংযুক্ত আরব আমিরাতের রাজনীতি

**সংযুক্ত আরব আমিরাতের রাজনীতি** একটি যুক্তরাষ্ট্রীয়, রাষ্ট্রপতিশাসিত, নির্বাচিত রাজতন্ত্রের কাঠামোতে সংঘটিত হয়। সংযুক্ত আরব আমিরাত রাষ্ট্রটি সাতটি পরম রাজতন্ত্রের সমষ্টি: আবু ধাবি, আজমান, ফুজাইরাহ, শারজাহ, দুবাই, রাস আল-খাইমাহ এবং উম্ম আল-কাইওয়াইন আমিরাতগুলি। আবু ধাবির আমির হলেন সংযুক্ত আরব আমিরাতের রাষ্ট্রপতি ও রাষ্ট্রের প্রধান। অন্যদিকে দুবাইয়ের আমীর হলেন সংযুক্ত আরব আমিরাতের প্রধানমন্ত্রী ও সরকার প্রধান।

খলিফা বিন জায়েদ আল নাহিয়ান ২০০৪ সাল থেকে রাষ্ট্রটির রাষ্ট্রপতি এবং মোহাম্মেদ বিন রাশিদ আল মাক্তুম ২০০৬ সাল থেকে দেশটির প্রধানমন্ত্রী।

বিষয়শ্রেণী:দেশ অনুযায়ী রাজনীতি
বিষয়শ্রেণী:সংযুক্ত আরব আমিরাত
বিষয়শ্রেণী:এশিয়ার রাজনীতি
বিষয়শ্রেণী:সংযুক্ত আরব আমিরাতের রাজনীতি
সংযুক্ত আরব আমিরাতের সংস্কৃতি

সংযুক্ত আরব আমিরাতের অধিবাসীরা ইসলামী সংস্কৃতির বিভিন্ন রীতিনীতি পালন করেন। বাকী আরব ও ইসলামী বিশ্বের সাথে তাদের ঘনিষ্ঠ সম্পর্ক আছে। সরকার মূলত আবু ধাবি সাংস্কৃতিক ফাউন্ডেশনের মাধ্যমে শিল্পকলা ও সংস্কৃতির ঐতিহ্যবাহী রূপগুলি ধরে রাখতে চেষ্টা করছে। দেশের প্রথম লিখিত পাণ্ডুলিপিটি ছিল আল জাওয়াহার ওয়াল লালি, যাতে দেশের আমীরদের বিবরণ আছে।

সবগুলি আমিরাতের মধ্যে কেবল দুবাইতেই হিন্দুদের একটি মন্দির এবং শিখদের একটি গুরুদিয়ারা আছে। খ্রিস্টান গির্জাও আছে। আরও আছে বিভিন্ন এশীয় স্কুল, রেস্তোরা, ও সাংস্কৃতিক কেন্দ্র।

## আরও দেখুন

বিষয়শ্রেণী:এশিয়ার সংস্কৃতি
বিষয়শ্রেণী:সংযুক্ত আরব আমিরাতের সংস্কৃতি
বিষয়শ্রেণী:আরব সংস্কৃতি
বিষয়শ্রেণী:মধ্যপ্রাচ্যের সংস্কৃতি
বিষয়শ্রেণী:পশ্চিম এশীয় সংস্কৃতি
আজারবাইজানের পরিবহন ব্যবস্থা

থাম্ব|বাকু আন্তর্জাতিক সমুদ্র বাণিজ্য বন্দরআজারবাইজানের পরিবহনে বিমান চলাচল, জলপথ এবং রেলপথ জড়িত। তেল এবং গ্যাস পাইপলাইন ব্যতীত আজারবাইজানের সমস্ত পরিবহন পরিষেবা আজারবাইজান প্রজাতন্ত্রের পরিবহন মন্ত্রণালয় দ্বারা নিয়ন্ত্রিত হয়।

আজারবাইজানে ২,১২৫ কিমি দীর্ঘ রেলপথ এবং ২৪,৯৮১ কিমি দীর্ঘ পাকা ও কাঁচা সড়ক রয়েছে। রাজধানী বাকু শহরে রয়েছে মেট্রো পরিবহন ব্যবস্থা। এছাড়াও অপরিশোধিত খনিজ তেল পরিবহনের জন্য ১,১৩০ কিলোমিটার দীর্ঘ, পেট্রোলিয়াম দ্রব্যের জন্য আরও ৬৩০ কিমি দীর্ঘ এবং প্রাকৃতিক গ্যাস পরিবহনের জন্য ১,২৪০ কিমি দীর্ঘ পাইপলাইন আছে। বাকু, সুমকাইত ও লেমকোরান কাস্পিয়ান সাগরের তীরে অবস্থিত তিনটি গুরুত্বপূর্ণ বন্দর। আজারবাইজানে আরও আছে ৬৯টি বিমানবন্দর, যাদের মধ্যে ২৯টি পাকা রানওয়েবিশিষ্ট।

## তথ্যসূত্র


বিষয়শ্রেণী:আজারবাইজান
বিষয়শ্রেণী:দেশ অনুযায়ী পরিবহনব্যবস্থা
বিষয়শ্রেণী:এশিয়ার পরিবহন
ভিয়েতনামের সংস্কৃতি

**ভিয়েতনামের সংস্কৃতি** বহু জাতি, ধর্ম ও সংস্কৃতি দ্বারা প্রভাবিত হয়েছে। প্রায় ১০০০ বছরের চৈনিক শাসনের ফলে ভিয়েতনামের সংস্কৃতির উপর ইন্দোচীন অঞ্চলের অন্যান্য দেশের তুলনায় চীনা সংস্কৃতির প্রভাব তুলনামূলক বেশি। ফরাসি ঔপনিবেশিক আমলে ভিয়েতনামে পাশ্চাত্য সংস্কৃতির আবির্ভাব হয়, যা এখানকার সাংস্কৃতিক ও রাজনৈতিক উন্নতিতে ব্যাপক ভূমিকা রাখে। ফরাসি শাসনের অবসান ও ভিয়েতনাম যুদ্ধে দক্ষিণ ভিয়েতনামের পরাজয়ের পর পুরো ভিয়েতনাম অঞ্চলে চীন ও সোভিয়েত আদলে সমাজতান্ত্রিক অর্থনীতি ও ধর্মহীনতার বিস্তার হয়, যেটি ভিয়েতনামের সংস্কৃতিকে রক্ষণশীল সংস্কৃতি থেকে উদারপন্থী সংস্কৃতিতে রূপান্তরিত করেছে। বর্তমানে ভিয়েতনামের সংস্কৃতি মিশ্র, যে চীনা ও পাশ্চাত্য সংস্কৃতি দ্বারা অধিক প্রভাবিত।

## বিয়ে ও পরিবার
ঐতিহ্যগতভাবে বাবা-মারা সন্তানের বিয়ে ঠিক করতেন, কিন্তু এখন লোকেরা নিজেরাই বিয়ের আয়োজন করে। গড়ে পুরুষের ২৫ বছর বয়সে এবং মহিলারা ২৩ বছর বয়সে বিয়ে করে। সরকার পরিবার-পরিকল্পনা নীতির মাধ্যমে জনসংখ্যা নিয়ন্ত্রণের চেষ্টা করছে এবং দেরীতে বিয়ে ও ছোট পরিবারের জন্য ভর্তুকি প্রদান করছে।

ভিয়েতনামে পারিবারিক বন্ধন সুদৃঢ় হয় এবং পরিবারের সদস্যরা একে অপরকে সাহায্য করে। গ্রামীণ এলাকায় একান্নবর্তী পরিবার একই বাড়িতে বাস করে। অন্যদিকে শহরাঞ্চলে ছোট পরিবার আলাদাভাবে বাস করে। গড়ে প্রতি পরিবারে সদস্যসংখ্যা ৬।

## খাদ্যাভ্যাস

ভাত ভিয়েতনামীয়দের প্রধান খাদ্য। ভাতের সাথে এক ধরনের মাছের গাঁজানো সুরুয়া, যার নাম nuoc mam, ব্যবহার করা হয়। একই সুরুয়াতে অন্যান্য বিশেষ খাবার ডুবিয়ে খাওয়া হয়। আঞ্চলিক খাবার দাবারও সুপ্রচলিত।

ভিয়েতনামীয়রা সুপ জাতীয় খাবার খেতে চামচ ব্যবহার করে এবং অন্যান্য খাবারের জন্য চপস্টিক্‌স ব্যবহার করে। সাধারণত টেবিলের মাঝখানে খাবার দেয়া থাকে এবং সেখান থেকে লোকেরা নিজের নিজের ভাতের বাটিতে খাবার নিয়ে নেয়। ভিয়েতনামীয়রা খাবার সময় সবসময় ভাতের বাটি এক হাতে ধরে রাখে। পানীয়ের মধ্যে চা, কফি ও বিয়ার জনপ্রিয়, তবে এগুলি খাবারের পরে পরিবেশন করা হয়।

## সামাজিকীকরণ
ভিয়েতনামীয়রা সাধারণত সাক্ষাত ও বিদায়ের সময় করমর্দন করে থাকে। সম্মান দেখানোর জন্য করমর্দনে দুই হাত ব্যবহার এবং মাথা সামান্য ঝোঁকানোর রেওয়াজ আছে। গ্রামীণ এলাকায় বৃদ্ধ লোকেদের সামান্য মাথা ঝুঁকিয়ে সম্মান দেখানো হয়। মহিলারা সাধারণত করমর্দনের চেয়ে মাথা ঝোঁকাতে বেশি পছন্দ করে।

ভিয়েতনামীয়দের নাম পারিবারিক নাম দিয়ে শুরু হয় এবং প্রদত্ত নামে শেষ হয়। লোকে একে অপরকে প্রদত্ত নামে ডেকে থাকে। তবে এর সাথে অনেক সময় পারিবারিক বা বয়সে ছোট-বড় বোঝাতে বিভিন্ন শিরোনাম, যেমন "বড় ভাই/দা" ইত্যাদি জাতীয় শিরোনাম যোগ করা হয়। ভিয়েতনামীয়রা একে অপরকে Xin chao বলে প্রাথমিক সম্ভাষণ জানিয়ে থাকে, যা বাংলায় সালাম-আদাব বা নমস্কারের মত।

ভিয়েতনামীরা অতিথিপরায়ণ এবং অতিথিদের আসার আগে প্রস্তুতি নিতে পছন্দ করে। তাই নিমন্ত্রণ ছাড়া ভিয়েতনামী কারও বাসায় যাওয়া সাধারণত শোভন নয়। ভিয়েতনামীরা উপহার পেতে অপছন্দ করে না। ফুল, ধূপ বা চা সাধারণ উপহার হিসেবে প্রচলিত। ছোট ছেলেমেয়ে বা প্রবীণদের জন্যও ছোট উপহার নিয়ে যাওয়া যায়।

## বিনোদন
ভিয়েতনামীয়রা ভলিবল, ফুটবল, ইত্যাদি দলগত খেলা পছন্দ করে। ব্যাডমিন্টন, টেবিল টেনিস, সাঁতার এবং টেনিসও জনপ্রিয় খেলা। শহরাঞ্চলে অনেকে জগিং, তাই চি চুয়ান নামের ছায়ামুষ্টিযুদ্ধ, যোগব্যায়াম, ইত্যাদি করতে ভালবাসে।

বিষয়শ্রেণী:ভিয়েতনামের সংস্কৃতি
বিষয়শ্রেণী:এশিয়ার সংস্কৃতি
বিষয়শ্রেণী:দক্ষিণ-পূর্ব এশীয় সংস্কৃতি
জাপানের পরিবহন ব্যবস্থা

[thumb|right|[টোকিও স্টেশন|টোকিও স্টেশনে শিনকানসেন, জাপানের দ্রুততম এবং বিশ্বের অন্যতম দ্রুত ট্রেন।]]
**[[জাপান|জাপানের]] পরিবহন ব্যবস্থা** অত্যাধুনিক এবং পরিবহন অবকাঠামো ব্যয়বহুল। জাপানে সড়ক নির্মাণে প্রচুর অর্থ ব্যয় করা হয়। সমগ্র দেশব্যাপী বিস্তৃত ১.২ মিলিয়ন কিলোমিটারের পাকারাস্তা জাপানের প্রধান পরিবহন ব্যবস্থা। জাপানের বামহাতি ট্রাফিক পদ্ধতি প্রচলিত। বড় শহরে যাতায়াতের জন্য নির্মিত সড়কসমূহ ব্যবহারের জন্য সাধারণত টোল নেয়া হয়।

জাপানে বেশ কয়েকটি রেলওয়ে কোম্পানি রয়েছে। কোম্পানিগুলোর মধ্যে প্রতিযোগিতা বিদ্যমান। এসব রেল কোম্পানির মধ্যে জাপান রেলওয়েস গ্রুপ, কিনটেটসু কর্পোড়েশন, সেইবু রেলওয়ে, কেইও কর্পোরেশন উল্লেখযোগ্য। এসব কোম্পানি রেল পরিবহনকে আকর্ষণীয় করার জন্য বিভিন্ন কৌশল অবলম্বন করে থাকে; যেমন- রেল স্টেশনে খুচরা দোকান স্থাপন। প্রায় ২৫০ কিলোমিটারব্যাপী বিস্তৃত শিনকানসেন জাপানের প্রধান শহরগুলোকে সংযুক্ত করেছে। এছাড়া অন্যান্য রেল কোম্পানিও সময়ানুবর্তিতার জন্য সুপরিচিত।

জাপানে ১৭৩টি বিমানবন্দর রয়েছে। সবচেয়ে বড় অভ্যন্তরীণ বিমানবন্দর হল হানেদা বিমানবন্দর, এটি এশিয়ার সবচেয়ে ব্যস্ততম বিমানবন্দর। জাপানের সবচেয়ে বড় আন্তর্জাতিক বিমানবন্দর হল নারিতা আন্তর্জাতিক বিমানবন্দর। অন্যান্য বড় বিমানবন্দরের মধ্যে রয়েছে কানসাই আন্তর্জাতিক বিমানবন্দর, শুবু সেন্ট্রেয়ার আন্তর্জাতিক বিমানবন্দর। জাপানের সবচেয়ে বড় সমুদ্র বন্দর হল নাগোয়া বন্দর।

## তথ্যসূত্র

## বহিঃসংযোগ
* Hyperdia - জাপানের পরিবহন ব্যবস্থা (ইংরেজি ও জাপানি)
* Toei Transportation Information - জাপানের রেল, সড়ক, বিমানবন্দর ইত্যাদি সম্পর্কিত তথ্য
* জাপানের অভ্যন্তরীণ বিমান পরিবহণ

বিষয়শ্রেণী:জাপানের পরিবহন
আফগানিস্তানের পর্যটন

থাম্ব|ডানে_উপরে|বাবুরের বাগান
**আফগানিস্তানের পর্যটন** শিল্প দশকের পর দশকব্যাপী যুদ্ধবিগ্রহের কারণে বিকাশ লাভ করতে পারেনি। উপরন্তু ১৯৯০-এর দশকের শেষের দিকে তালেবানেরা দেশটির অনেকগুলি ঐতিহ্যবাহী বৌদ্ধ প্রত্নতাত্ত্বিক নিদর্শন ধ্বংস করে দেয়। এর মধ্যে ছিল ইন্দো-গ্রিক মিশ্র শিল্পের অপূর্ব নিদর্শন সুবিশাল বামিয়নের বুদ্ধ মূর্তি দুইটি, যেগুলি ৬ষ্ঠ শতকে নির্মিত হয়েছিল। যুদ্ধের কারণে দেশটির সর্বত্র ভূমি-মাইন ছড়িয়ে ছিটিয়ে আছে, যেগুলি নিস্ক্রিয় না করে পর্যটনের বিকাশ সম্ভব নয়।

আফগানিস্তানে অন্তত ৩৫০টি পর্যটন কোম্পানি কাজ করছে। ২০১৩ এবং ২০১৬ এর মধ্যে, আফগান দূতাবাসগুলি বার্ষিক ১৫,০০০ থেকে ২০,০০০ ট্যুরিস্ট ভিসা জারি করে৷

## তথ্যসূত্র


বিষয়শ্রেণী:আফগানিস্তান
বিষয়শ্রেণী:দেশ অনুযায়ী পর্যটন
বিষয়শ্রেণী:এশিয়ার পর্যটন
বিষয়শ্রেণী:দেশ অনুযায়ী এশিয়ার পর্যটন
চীনের পর্যটন

[right|thumb|চীনের একটি সাংস্কৃতিক পর্যটনস্থল: [সিয়ান|সিয়ানের পোড়ামাটির সৈন্যদল]]

[right|thumb|রাজধানী পেইচিং তথা বেইজিংয়ে অবস্থিত [নিষিদ্ধ নগরী একটি জনপ্রিয় পর্যটনস্থল]]
 
বিগত দশকগুলিতে, বিশেষ করে অর্থনৈতিক সংস্কার ও উন্মুক্তকরণের পর থেকে **চীনের পর্যটন** ব্যাপক প্রসার লাভ করেছে। চীনে একটি নব্য সচ্ছল মধ্যবিত্ত শ্রেণীর আবির্ভাব এবং চীনের ভেতরে যাতায়াতের উপর বিভিন্ন বিধিনিষেধ সরকার উঠিয়ে নেবার ফলে চীনদেশের আনাচে কানাচে ভ্রমণের পরিমাণ আগের চেয়ে অনেক বেশি বেড়েছে। শুধু তা-ই নয়ম, সচ্ছল চীনারা এখন দেশের বাইরেও বহির্বিশ্ব দেখার জন্য ভ্রমণে বেড়িয়ে পড়ছেন। বিশ্বের সর্বত্র এখন চীনা পর্যটকদের দেখতে পাওয়া যায়।

চীনের নিজস্ব পর্যটন ব্যবস্থাও পিছিয়ে নয়। বিশ্বে এর অবস্থান চতুর্থ। ২০০৭ সালে প্রায় সাড়ে ৫ কোটি বিদেশী পর্যটক চীনে বেড়াতে আসেন। ২০০৯ সালে পর্যটন খাত থেকে চীন প্রায় ১৮৫ বিলিয়ন মার্কিন ডলার আয় করে। 

বিশ্ব পর্যটন সংস্থার ভাষ্যমতে ২০২০ সালে চীনের অভ্যন্তরীণ পর্যটন ব্যবস্থা হবে বিশ্বের বৃহত্তম। আর চীনারা নিজেরা হবে চতুর্থ বৃহত্তম বিদেশ ভ্রমণকারী জাতি।

## তথ্যসূত্র

## আরও দেখুন

বিষয়শ্রেণী:এশিয়ার পর্যটন
বিষয়শ্রেণী:চীন
বিষয়শ্রেণী:দেশ অনুযায়ী পর্যটন
বিষয়শ্রেণী:চীনের পর্যটন
আজারবাইজানের পর্যটন

[থাম্ব|270px|alt=Narrow walled street|ডান|আজারবাইজানের পুরনো শহর [ইউনেস্কো দ্বারা স্বীকৃতি বিশ্ব ঐতিহ্যবাহী স্থান হিসেবে স্বীকৃতি পায়]]
**আজারবাইজানের পর্যটন** ব্যবস্থার আকর্ষণীয় স্থানগুলির অন্যতম হল এর রাজধানী বাকু শহরের পুরনো অংশের প্রাচীন স্থাপত্যগুলি। এই স্থাপত্যগুলির মধ্যে আছে ১৫শ শতকে নির্মিত শিরভানশাহ রাজবংশের প্রাসাদ ও ১২শ শতকে নির্মিত ময়দান মিনার। দুইটিই ইউনেস্কোর ওয়ার্ল্ড হেরিটেজ সাইট হিসেবে চিহ্নিত হয়েছে। বাকুর ৪০ মাইল দক্ষিণ-পশ্চিমে গোবুস্তান রাষ্ট্রীয় সংরক্ষণস্থল, যা একটি অত্যন্ত গুরুত্বপূর্ণ প্রত্নতাত্ত্বিক স্থান। এখানে আদিম যুগের মানুষের আঁকা প্রায় ৬ লক্ষ শিলায় খোদাইকৃত চিত্রের সন্ধান পাওয়া গেছে। এগুলি প্রায় ৫০০০ থেকে ২০,০০০ বছর প্রাচীন বলে ধারণা করা হয়। গোবুস্তানে প্রাকৃতিকভাবে উৎপন্ন এক ধরনের পাথর পাওয়া যায়, যাকে কোন কিছু দিয়ে স্পর্শ করলে সুরেলা শব্দ বের হয়। এই বিস্ময়কর পাথরগুলির নাম "গাভাল দাশ"।

১৯৯০ সাল থেকে আজারবাইজানের পর্যটন আজারবাইজানি অর্থনীতির একটি গুরুত্বপূর্ণ খাত। আজারবাইজানের সেন্টার ফর ইকোনমিক অ্যান্ড সোশ্যাল ডেভেলপমেন্ট অনুসারে, দেশটি পর্যটন প্রতিযোগিতার সূচকে ১৪৮টি দেশের মধ্যে ৩৯তম স্থানে রয়েছে।  ওয়ার্ল্ড ট্রাভেল অ্যান্ড ট্যুরিজম কাউন্সিল রিপোর্ট করেছে যে আজারবাইজান ২০১০ থেকে ২০১৬ সাল পর্যন্ত দর্শনার্থী রপ্তানির সর্বাধিক বৃদ্ধির সাথে শীর্ষ দশটি দেশের মধ্যে রয়েছে। ২০১৭ সালে দেশটি বিশ্বের সবচেয়ে দ্রুত উন্নয়নশীল ভ্রমণ ও পর্যটন অর্থনীতি (৪৬.১% বৃদ্ধি) ছিল। 

## তথ্যসূত্র

## বহিঃসংযোগ
* আজারবাইজানের পর্যটন


বিষয়শ্রেণী:আজারবাইজান
বিষয়শ্রেণী:দেশ অনুযায়ী পর্যটন
বিষয়শ্রেণী:এশিয়ার পর্যটন
বিষয়শ্রেণী:দেশ অনুযায়ী এশিয়ার পর্যটন
বিষয়শ্রেণী:দেশ অনুযায়ী ইউরোপের পর্যটন
ইসরায়েলের জনসংখ্যার পরিসংখ্যান

ইসরায়েল রাজ্যের ২০২৩ সালের মার্চ পর্যন্ত বাসিন্দা ছিল আনুমানিক ৯৭ লক্ষ। যার প্রায় ৭৩.৫% ছিল ইহুদি (প্রায় ৭১.৫ লক্ষ), ইহুদি ছাড়া অন্য কোনো ধর্মের আরব ছিল ২১% (প্রায় ২০.৫ লক্ষ), বাকি ৫.৫% (প্রায় ৫ লক্ষ ৩৪ হাজার)-কে "অন্যান্য" হিসাবে সংজ্ঞায়িত করা হয়েছিল, যার মধ্যে রয়েছে ধর্মীয় আইন দ্বারা অ-ইহুদি বলে বিবেচিত ইহুদি বংশের লোক এবং অ-ইহুদি বংশের ব্যক্তিরা যারা ইহুদি অভিবাসীদের পরিবারের সদস্য (যার মধ্যে কেউ ইসরায়েলের স্বরাষ্ট্র মন্ত্রণালয়ে ইহুদি হিসাবে নিবন্ধিত নয়), খ্রিস্টান অনারব, মুসলিম অ-আরব এবং অন্যান্য সমস্ত বাসিন্দা যাদের জাতিগত বা ধর্মীয় শ্রেণিবিভাগ নেই।

## জাতিগত ও ধর্মীয় গোষ্ঠী
থাম্ব|ইসরায়েলের জনসংখ্যা (১৯৪৯-২০১৯)
### পরিসংখ্যান

## তথ্যসূত্র

## আরও দেখুন

বিষয়শ্রেণী:এশিয়ার জনপরিসংখ্যান
ভিয়েতনামের জনসংখ্যার পরিসংখ্যান

[thumb|270px|[আও দাই পরিহিতা ভিয়েতনামীয় তরুণী]]
ভিয়েতনামীয় জাতির লোকেরা দক্ষিণ চীন ও উত্তর ভিয়েতনাম অঞ্চলে বাস করত। তারা দুই হাজার বছর ধরে ধীরে ধীরে দক্ষিণে অগ্রসর হয়ে ইন্দোচীন উপদ্বীপের প্রায় সমগ্র পূর্ব উপকূলে বসতি স্থাপনে সক্ষম হয়। জাতিগতভাবে ভিয়েতনামীয়রা, বা ভিয়েত জাতির লোকেরা নিম্নভূমিতে বাস করে এবং ভিয়েতনামীয় ভাষা-তে কথা বলে। এই জাতির লোকেরাই ভিয়েতনামের সংস্কৃতি ও রাজনীতির ধারক-বাহক।

ভিয়েতনামীয় সরকারের মতে দেশটিতে প্রায় ৫৪টি ভিন্ন জাতির লোকের বাস। এদের মধ্যে ভিয়েত জাতি বৃহত্তম; এরা জনসংখ্যার ৮৮% গঠন করেছে। তবে ভিয়েত জাতির লোকেরা দেশের অর্ধেকেরও কম কিন্তু উর্বর এলাকায় বাস করে, অন্যদিকে সংখ্যালঘুজাতির লোকেরা বৃহত্তর কিন্তু অনুর্বর এলাকায় বাস করে।

মেকং নদীর ব-দ্বীপে প্রায় ১৩ লক্ষ খমের ক্রোম জাতির লোকের বাস। এছাড়াও দেশে প্রায় ১০ লক্ষ চীনা লোক বাস করেন। চীনারা ভিয়েতনামের অর্থনীতির এক গুরুত্বপূর্ণ চালিকাশক্তি। তবে ১৯৭৫ সালে ভিয়েতনাম একত্রীকরণের পর চীনা-বংশোদ্ভূত ভিয়েতনামীয়দের ব্যবসা বাণিজ্যের উপর সীমা বেঁধে দেয়া হয়। তবে এই শীতল সম্পর্ক বর্তমানে অনেক হ্রাস পেয়েছে।

## পরিসংখ্যান
**জনসংখ্যা:** ৮৩,৬৮৯,৫১৮ (জুলাই ২০০৫ প্রাক্কলন)

**বয়ঃগঠন:**
: ০-১৪ বছর: ২৯.৪% 
: ১৫-৬৪ বছর: ৬৫% 
: ৬৫ ও তদুর্ধ্ব: ৫.৮%

**জনসংখ্যা বৃদ্ধি হার:** ১.৩% 
**জন্ম হার:** ১৯.৫৮ প্রতি হাজারে
**মৃত্য হার:** ৬.১৪ প্রতি হাজারে
**নীট অভিবাসন হার:** -০.৪৫ প্রতি হাজারে

thumb|550px|center|ভিয়েতনামের জনসংখ্যার লেখচিত্র (হাজারে)

**জাতি:** ভিয়েতনামীয় জাতি ৮৬.২%, তে জাতি ১.৯%, থাই জাতি ১.৭%, মুয়ং জাতি ১.৫%, খমের জাতি ১.৪%, হোয়া ১.১%, নুন ১.১%, মং জাতি ১%, অন্যান্য ৪.১% (১৯৯৯ আদমশুমারি)

## উৎসপঞ্জি
* 1999 Census results
* Socioeconomic Atlas of Vietnam

## আরও দেখুন

বিষয়শ্রেণী:এশিয়ার জনপরিসংখ্যান
বিষয়শ্রেণী:ভিয়েতনামের জনপরিসংখ্যান
চীনের ধর্মবিশ্বাস

[thumb|350px|right|[ছোংশাং মন্দির, চীনের ইউনান প্রদেশের তালি শহরে অবস্থিত একটি বৌদ্ধমন্দির]]

চীনের ৪০-৬০% লোক কোন ধর্মের অনুসারী নন। এরা বেশিরভাগই অজ্ঞেয়বাদে বিশ্বাসী। কট্টর নাস্তিকের সংখ্যা ১৪-১৫%।

শানধর্ম-তাও ধর্ম বর্তমানে চীনের বৃহত্তম ধর্ম। চীনের ২০-৩০% লোক এই ধর্মগুলি পালন করেন। এদের মধ্যে প্রায় ১৬ কোটি লোক, অর্থাৎ চীনের মোট জনসংখ্যার প্রায় ১১% মাৎসু নামের দেবীর পূজা করে। বৌদ্ধধর্ম ২য় বৃহত্তম ধর্ম (১৮-২০% লোক)। দেশের ৩-৪% লোক খ্রিস্টান, ১-২% মুসলমান।

চীনারা সাধারণত তাদের দেবদেবী ও ধর্মীয় নেতাদের বিশালাকার মূর্তি বানিয়ে থাকে। বিশ্বের সর্বোচ্চ ও সর্ববৃহৎ দেবমূর্তিগুলির অনেকগুলিই চীনে অবস্থিত।

এগুলি ছাড়াও চীনদেশের আনাচেকানাচে ছড়িয়ে আছে বিভিন্ন স্থানীয় লোকধর্ম ও আচার।

## নোট

## তথ্যসূত্র
### উদ্ধৃতি

### উৎস

* . Available at the author's website: Joseph Adler Department of Religious Studies, Kenyon College.
* .
* 
* 
* 
* 
* 
* 
* 
* 
*  Various reprints.
* 
* 
* 
*  6 volumes. Online: Les classiques des sciences sociales, Université du Québec à Chicoutimi ; Scribd: Vol. 1, Vol. 2, Vol. 3, Vol. 4, Vol. 5, Vol. 6.
*  *[http://sino-platonic.org/complete/spp192_vol1.pdf Volume I: The Ancient Eurasian World and the Celestial Pivot]*, *[http://sino-platonic.org/complete/spp192_vol2.pdf Volume II: Representations and Identities of High Powers in Neolithic and Bronze China]*, *[http://sino-platonic.org/complete/spp192_vol3.pdf Volume III: Terrestrial and Celestial Transformations in Zhou and Early-Imperial China]*.
* 
* 
* . Consulted HAL-SHS version, pages 1–56.
* 
*  Preprint from *The Oxford Handbook of Religious Conversion*, 2014.
* 
* 
* .
* 
* .
* 
* 
* 
* 
*   (online),  (print).
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  Two volumes: 1) A-L; 2) L-Z.
* 
* 
*  
* 
* 
* 
* 
* 
* 
* . Extracts in *[http://afe.easia.columbia.edu/cosmos/bgov/cosmos.htm The Chinese Cosmos: Basic Concepts]*.
* 
* 
* 
* 
* 
* 
* 
* 
* 
* 
* 

## আরও পড়ুন

* 
* 
* Sterckx, Roel. *Ways of Heaven. An Introduction to Chinese Thought.* New York: Basic Books, 2019.
* 

## আরও দেখুন

বিষয়শ্রেণী:এশিয়ার ধর্মবিশ্বাস
বিষয়শ্রেণী:চীন
বিষয়শ্রেণী:দেশ অনুযায়ী ধর্মবিশ্বাস
বিষয়শ্রেণী:চীনে ধর্ম
বিষয়শ্রেণী:ধর্মীয় জনপরিসংখ্যান
বিষয়শ্রেণী:চীনের রাজনীতি
পাকিস্তানের ধর্মবিশ্বাস

পাকিস্তানের রাষ্ট্রধর্ম হচ্ছে ইসলাম, রাষ্ট্রটির ৯৬ শতাংশ মানুষই মুসলিম। পাকিস্তান রাষ্ট্রটির সংবিধানে ধর্ম পালনের স্বাধীনতার ব্যাপারে বলা আছে, মৌলিক অধিকার হিসেবে পাকিস্তানের সব মানুষ তাদের স্ব-স্ব ধর্ম পালন করার অধিকার রাখে। পাকিস্তান রাষ্ট্রটির সংখ্যালঘু ধর্মাবলম্বীদের মধ্যে হিন্দু, খ্রিষ্টান এবং শিখরা রয়েছে।

পাকিস্তান মূলত একটি সুন্নী মুসলিম সংখ্যাগরিষ্ঠ রাষ্ট্র, দেশটির মুসলিমদের ৫ থেকে ১৫ শতাংশ মানুষ শিয়া। পাকিস্তানের প্রায় সব সুন্নী মুসলিমরা হানাফি মতাবলম্বী। অপরদিকে শিয়ারা *ইতানাআশিরিয়া* এর অনুসারী এবং অনেকেই আছেন ইসমাইল, নিজারী, আগা খান, মুসতালি, দাউদ বোহরা এবং সোলেমানের মতবাদী অনুসারী।

পাকিস্তানের যেসব মানুষ ধর্মীয়ভাবে সংখ্যালঘু তারা কোনো কোনো ক্ষেত্রে সমাজে অনেক সমস্যায় পড়েন উগ্রবাদীদের কারণে; যদিও তারা আইনী অধিকার পান - রাষ্ট্র তাদের আইনী অধিকারের নিশ্চয়তা দেয়। অনেকেই বলে থাকেন যে ১৯৪৭ সালের পাকিস্তানের স্বাধীনতার পর থেকে নাকি দেশটিতে মুসলিম বাদে অন্যান্য মানুষদের সংখ্যা কমা শুরু করেছে এবং ১৯৪৭ সালে ভারতে পাকিস্তান ভূখণ্ডে বসবাসরত বহু শিখ, হিন্দু ভারতে পাড়ি জমান আর অন্য দিকে ১৯৭১ সালে পূর্ব পাকিস্তান বাংলাদেশ হয়ে গেলে পাকিস্তান তার একটি বড়ো হিন্দু জনসংখ্যা হারায়। ১৯৯৮ সালে পাকিস্তানে বিশ লাখের মতো হিন্দু মানুষের পরিসংখ্যান পাওয়া গিয়েছিলো।

## সাংবিধানিক বিধি

পাকিস্তান দেশটি তার সংবিধানে ইসলামকে রাষ্ট্রধর্ম হিসেবে রাখলেও অন্যান্য ধর্মকে সমান গুরুত্বের সঙ্গে রেখেছে।

দেশটির এরকম সাংবিধানিক বিধি রয়েছে যে কোনো অমুসলিম দেশটির প্রধানমন্ত্রী বা রাষ্ট্রপতি পদে আসীন হতে পারবেনা। পাকিস্তানের কেন্দ্রীয় শরীয়াহ আদালতে শুধু মুসলিম মানুষেরাই বিচারক হবার সুযোগ পান কিন্তু অন্যান্য আদালতে অমুসলিমদের বিচারক হিসেবে যোগদান করার সুযোগ আছে।

## পাকিস্তানের ধর্মের পরিসংখ্যান

২০১২ সালের এক হিসেব অনুযায়ী ৫৯ লাখ পাকিস্তানি অমুসলিম মানুষের জাতীয় পরিচয়পত্র ছিলো (১৮ বছরের উপরে মানুষদের)। ঐ বছরের হিসাব অনুযায়ী হিন্দু পুরুষদের সংখ্যা ছিলো ৭,৬৯,৬৪৭ জন এবং হিন্দু নারীদের সংখ্যা ছিলো ৬,৪৪,৮৮০ জন।
### মুসলিম

পাকিস্তান একটি মুসলিম সংখ্যাগরিষ্ঠ রাষ্ট্র এবং রাষ্ট্রটির ৯৫ শতাংশ মানুষ এই ধর্মের অনুসারী। এই মুসলিমগুলোর ৭৫ থেকে ৯৫ শতাংশ সুন্নী এবং ৫ থেকে ২০ শতাংশ শিয়া।

### হিন্দু

পাকিস্তানে হিন্দু ধর্ম হচ্ছে দ্বিতীয় বৃহত্তম ধর্ম যদিও এটা দেশটিতে সংখ্যালঘু ধর্ম হিসেবে বিবেচিত কিন্তু দ্বিতীয় বৃহত্তম হিসেবেও বিবেচিত কারণ ইসলাম ধর্মাবলম্বী যারা সংখ্যাগরিষ্ঠ তাদের পরেই হিন্দু মানুষদের অবস্থান; ১৯৯৮ সালের একটি পরিসংখ্যান এমনটাই বলে যে পাকিস্তানে হিন্দুরা দ্বিতীয় বৃহত্তম ধর্মাবলম্বীদের তালিকায় পড়ে। ২০১০ সালের হিসেব অনুযায়ী পাকিস্তানে বিশ্বের পঞ্চম বৃহত্তম হিন্দু জনগোষ্ঠী ছিলো এবং ধারণা করা হয় যে ২০৫০ সাল নাগাদ পাকিস্তানের হিন্দু জনগণ পৃথিবীর চতুর্থ বৃহত্তম হিন্দু জনগোষ্ঠীতে রূপান্তরিত হবে। ১৯৯৮ সালের জনসংখ্যা গণনা হিসেব অনুযায়ী মোট হিন্দু মানুষ ছিলো ২,১১১,২৭১ (একুশ লাখ এগারো হাজার দুই শত একাত্তর) জন। হিন্দু মানুষ পাকিস্তান প্রায় সব প্রদেশেই কম বেশি রয়েছে কিন্তু সিন্ধু প্রদেশেই তাদের সংখ্যা বেশি দেখা গিয়েছে, প্রদেশটিতে সমগ্র পাকিস্তানের হিন্দু জনগণের ৯৩ শতাংশ মানুষ রয়েছে; এছাড়াও পাঞ্জাব প্রদেশে আছে ৫ শতাংশ এবং বেলুচিস্তানে ২ শতাংশ। পাকিস্তান হিন্দু পরিষদ নামের একটি সংস্থা আছে যেটি পাকিস্তানি হিন্দুদের রাষ্ট্রীয় এবং সামাজিক অধিকার নিয়ে কাজ করে।

## তথ্যসূত্র

বিষয়শ্রেণী:পাকিস্তান
বিষয়শ্রেণী:এশিয়ার ধর্মবিশ্বাস
বিষয়শ্রেণী:পাকিস্তানে ধর্ম
বিষয়শ্রেণী:ধর্মীয় জনপরিসংখ্যান
জাপানের ধর্মবিশ্বাস

thumb|300px|জাপানের তোশোদাইজির বৌদ্ধ মন্দির
জাপানের প্রধান দুইটি ধর্ম হলো শিন্তো ধর্ম ও বৌদ্ধ ধর্ম। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে শিন্তো উপাসনালয় এবং বৌদ্ধ মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে।

মেইজি পুনঃপ্রতিষ্ঠার সময় জাপানি নেতারা শিন্তো ধর্ম গ্রহণ করেন এবং এটিকে সরকারীভাবে পৃষ্ঠপোষকতা প্রদান করে জাপানিদের মধ্যে জাতীয়তাবাদী ও দেশপ্রেমী অনুভূতি জাগিয়ে তুলতে ব্যবহার করেন। জাপানের সম্রাটকে ইশ্বরের অবতার মনে করা হত। দ্বিতীয় বিশ্বযুদ্ধের পর শিন্তো ধর্মের জন্য সরকারি পৃষ্ঠপোষোকতা বন্ধ হয়ে যায় এবং সম্রাট দেবত্ব বিসর্জন দেন। বর্তমান জাপানিদের জীবনে শিন্তো ধর্মের কোন কেন্দ্রীয় ভূমিকা নেই। স্বল্প সংখ্যক অনুসারী বিভিন্ন শিন্তো উপাসনালয়গুলিতে যান। ঐতিহাসিকভাবে বিখ্যাত বা প্রাকৃতিক সৌন্দর্যময় উপাসনালয়গুলিতে অনেক পর্যটকেরাও বেড়াতে আসেন। এগুলিতে বহু বিবাহ অনুষ্ঠান সম্পন্ন হয় এবং জন্মের পর ও অন্যান্য গুরুত্বপূর্ণ সময়ে শিশুদের এখানে নিয়ে আসা হয়। প্রতি বছর এগুলিকে কেন্দ্র করে অনেক উৎসব হয়। জাপানের অনেক বাসাতে শিন্তো দেবদেবীদের পূজার উদ্দেশ্যে নির্মিত একটি তাক বা স্থান থাকে।

৬ষ্ঠ শতকে জাপানে প্রথম বৌদ্ধ ধর্মের প্রচলন হয় এবং এর পরের প্রায় ১০ শতক ধরে এটি জাপানের বুদ্ধিবৃত্তিক, শৈল্পিক, সামাজিক ও রাজনৈতিক জীবনের উপর গভীর প্রভাব ফেলে। জাপানের বেশির ভাগ অন্ত্যেষ্টিক্রিয়ার দায়িত্বে থাকেন বৌদ্ধ পুরোহিতেরা। বহু জাপানি পূর্বপুরুষদের স্মরণে বৌদ্ধ মন্দিরে যায়।

৬ষ্ঠ ও ৯ম শতকের মাঝামাঝি সময়ে চীন থেকে কনফুসিয়াসবাদের আগমন ঘটে। কিন্তু বৌদ্ধধর্মের তুলনায় এর গুরুত্ব ছিল কম। ১৯শ শতকের শেষভাগ পর্যন্ত এটি জাপানে প্রাতিষ্ঠানিকভাবে বিরাজমান ছিল এবং আজও জাপানি চিন্তাধারা ও মূল্যবোধে কনফুসিয়াসের দর্শনের বড় প্রভাব দেখতে পাওয়া যায়।

১৫৪৯ সালে জাপানে খ্রিস্টধর্মের আগমন ঘটে এবং এক শতাব্দী পরে এটিকে সরকার নিষিদ্ধ করে দেন। পরে ১৯শ শতকের শেষভাগে এসে এটি আবার জাপানে উপস্থাপিত হয় এবং খুব ধীরে বিস্তার লাভ করতে থাকে। বর্তমানে জাপানে প্রায় ৩০ লক্ষ খ্রিস্টান বাস করে।

বর্তমানে অনেক জাপানি বেশ কিছু নতুন নতুন ধর্মের বা বিশ্বাস ব্যবস্থার অনুসারী হওয়া শুরু করেছে, যেগুলি শিন্তো, বৌদ্ধধর্ম, স্থানীয় কুসংস্কার থেকে ধারণা ধার নিয়েছে এবং স্থানীয় জনগণের সামাজিক চাহিদা মেটাতে গড়ে উঠেছে। এরকম নতুন ধর্মের সংখ্যা কয়েকশ'র মত। এগুলি সব মিলিয়ে কোটি কোটি জাপানি অনুসরণ করে থাকে।

বিষয়শ্রেণী:জাপান
বিষয়শ্রেণী:দেশ অনুযায়ী ধর্মবিশ্বাস
বিষয়শ্রেণী:এশিয়ার ধর্মবিশ্বাস
বিষয়শ্রেণী:ধর্মবিশ্বাস
বিষয়শ্রেণী:জাপানে ধর্ম
আফগানিস্তানের ভাষা

[থাম্ব|ডান|350px|'''আফগানিস্তানে প্রচলিত ভাষাসমূহ''' ''([সিআইএ ওয়ার্ল্ড ফ্যাক্টবুক থেকে)''
 
 
 
 
 
&nbsp;&nbsp;&nbsp;&nbsp;&nbsp;&nbsp;
]]আফগানিস্তানে মূলত ইন্দো-ইউরোপীয় ভাষাসমূহ কথিত হলেও আলতায়ীয় ভাষারও দেখা মেলে।

ইন্দো-ইউরোপীয় ভাষার মধ্যে পশতু ভাষা দেশটির মধ্যভাগে পূর্ব থেকে পশ্চিম পর্যন্ত বিস্তৃত। পশতু অঞ্চলের উত্তরে ফার্সি (স্থানীয় নাম দারি) এবং দক্ষিণে বালুচি ভাষা প্রচলিত। আর কাবুল থেকে উত্তর-পূর্বে চীন সীমান্ত পর্যন্ত দার্দিক, নুরিস্তানি ও পামির ভাষাগুলি প্রচলিত।

আলতায়ীয় ভাষার মধ্যে উজবেক, তুর্কমেন, খোরাসানি তুর্কি উত্তরের সমভূমিতে প্রচলিত। হেরাতের দক্ষিণে মঙ্গোলীয় ভাষার একটি উপভাষা প্রচলিত।

এছাড়া বিছিন্ন কিছু অঞ্চলে সেমীটিক ভাষা আরবি, এবং দ্রাবিড় ভাষা ব্রাহুই প্রচলিত।

## তথ্যসূত্র


## বহিঃসংযোগ
* আফগানিস্তানের ভাষার উপর এথ্‌নোলগ রিপোর্ট


বিষয়শ্রেণী:এশিয়ার ভাষা
বিষয়শ্রেণী:আফগানিস্তান
কাজাখস্তানের ভাষা

কাজাখ ভাষা কাজাকিস্তানের রাষ্ট্রভাষা। তবে রাষ্ট্রীয় ও স্থানীয় সরকার ব্যবস্থা, আদালত, সামরিক বাহিনী, ব্যবসাবাণিজ্য, রাস্তার সাইনে, গণমাধ্য,এ কাজাখ ও রুশ উভয় ভাষাই ব্যবহৃত হয়। স্কুল পর্যায়েও ভাষা দুইটি শেখা বাধ্যতামূলক।

রুশ গোত্রভুক্ত নয়, এমন কাজাখ নাগরিকেরাও রুশ ভাষাতে অত্যন্ত স্বচ্ছন্দ। তারা নিজেদের ভাষা ছেড়ে এখন রুশ ভাষাতেই কথা বলেন। কেবল তুর্কীয় ভাষাভাষী গোত্রগুলি রুশ ভাষার পাশাপাশি নিজেদের ভাষা (যেমন- উজবেক, উইঘুর, তাজিক) ধরে রেখেছে। এছাড়াও জার্মান ও তাতার ভাষাও সংখ্যালঘু সম্প্রদায়ে প্রচলিত।

কাজাখ গোত্রের প্রায় সব লোক কাজাখ ভাষায় কথা বলেন। এটি দেশটির জাতীয় ঐক্যের একটি প্রতীক। স্বাধীনতার পরে সরকারী পৃষ্ঠপোষকতায় কাজাখ ভাষার অবস্থান অতীতের তুলনায় সুদৃঢ় হলেও রুশ ভাষা এখনও দেশটির প্রধান ভাষা।

## তথ্যসূত্র

## বহিঃসংযোগ
* কাজাকিস্তানের ভাষার উপর এথ্‌নোলগ রিপোর্ট


বিষয়শ্রেণী:এশিয়ার ভাষা
বিষয়শ্রেণী:কাজাখস্তান
বিষয়শ্রেণী:কাজাখস্তানি সমাজ
আজারবাইজানের ভাষা

[300px|থাম্ব|আজারবাইজানের জাতিগত গোষ্ঠী (২০২৪, [সীমিত স্বীকৃতিপ্রাপ্ত রাষ্ট্রসমূহের তালিকা|বিচ্ছিন্নতাবাদী নাগোর্নো-কারাবাখ প্রজাতন্ত্রের পতন এবং ২০২৩ সালে নাগর্নো-কারাবাখ থেকে আর্মেনিয়ানদের ফ্লাইটের পরে)।]]
[300px|থাম্ব|আজারবাইজানের জাতিগত গোষ্ঠী (১৯৯৪-২০২০, [প্রথম নাগর্নো-কারাবাখ যুদ্ধ|প্রথম নাগোর্নো-কারাবাখ যুদ্ধ এবং দ্বিতীয় নাগোর্নো-কারাবাখ যুদ্ধ এর আগে)।]]
যদিও এই অঞ্চলে অনেকগুলো ভাযা প্রচলিত, তবে আজারবাইজানি আজারবাইজানের দাপ্তরিক এবং যোগাযোগের ভাষা।

আজারবাইজানের প্রধান এবং রাষ্ট্রভাষা আজারবাইজানি ভাষা (উত্তর আজারবাইজানি)। আজারবাইজানি একটি তুর্কীয় ভাষা এবং এতে প্রায় ৯৫% আজারবাইজানি কথা বলেন। রুশ ভাষায় কথা বলেন ৩% এবং আর্মেনীয় ভাষায় কথা বলেন প্রায় ২% লোক (মূলত নাগোর্নো-কারাবাখ জেলায়)। বাকীরা জর্জীয়, কুর্দি, ইত্যাদি নানা ভাষায় কথা বলেন। উত্তর আজারবাইজানি ভাষায় রুশ কৃতঋণ শব্দের আধিক্য দেখা যায়, আর দক্ষিণ আজারবাইজানি ভাষায় ফার্সি প্রভাব পরিলক্ষিত হয়।

১৯শ শতকের মধ্যভাগ থেকে আজারবাইজানি ভাষায় পত্রপত্রিকা প্রকাশ হচ্ছে। ১৯২৪ সাল পর্যন্ত ভাষাটি আরবি লিপিতে লেখা হত। এর পর এটি লাতিন লিপিতে লেখা হয়। ১৯৩৩ সালে সিরিলীয় লিপি লাতিন লিপিকে প্রতিস্থাপন করে। ১৯৯১ সালে স্বাধীনতার পর এটি "নতুন রোমান" লিপিতে লেখা হচ্ছে। আজারবাইজানি ভাষায় বর্তমানে দেড়শরও বেশি সংবাদপত্র প্রকাশিত হয়।

আজারবাইজানি ভাষার সাথে তুর্কি ও তুর্কমেন ভাষার মিল আছে। আধুনিক তুর্কি ভাষার চেয়ে প্রাক্তন উসমানীয় সাম্রাজ্যের তুর্কি ভাষার সাথে এর মিল বেশি দেখা যায়।

## বর্তমান
২০০৯ সালের জরিপে এই ভাষা মোট জনসঙ্খ্যার ৯২.৫% জনগণের মাতৃভাষা। সেখানে রুশ এবং ইংরেজি শিক্ষা এবং যোগাযোগে উল্লেখযোগ্য ভূমিকা রাখে। আজারবাইজানের অর্ধেকেরও বেশি জনগণ একটি ভাষায় কথা বলে।

কবি নাইজামির নামে দেশটিতে আজারবাইজানি ভাষার সমৃদ্ধির লক্ষ্যে একটি ভাষাতাত্ত্বিক ইন্সটিটিউট গঠন করা হয়েছে।
## তথ্যসূত্র

## বহিঃসংযোগ
* আজারবাইজানের ভাষার উপর এথ্‌নোলগ রিপোর্ট


বিষয়শ্রেণী:এশিয়ার ভাষা
চীনের ভাষা

thumb|right|300px|চীনের জনঅধ্যুষিত পূর্বার্ধে প্রচলিত বিভিন্ন ভাষা
thumb|right|300px|চীনে ম্যান্ডারিন ভাষাভাষীদের ভৌগোলিক অবস্থান; ম্যান্ডারিন ভাষাতে চীনের ৭০% লোক কথা বলে।
ম্যান্ডারিন চীনা ভাষা চীনের সরকারি ভাষা; এতে চীনের প্রায় ৭০% লোক কথা বলেন। চীনা ভাষার অন্যান্য প্রচলিত কথ্যরূপগুলির মধ্যে আছে ইউয়ে ভাষা বা ক্যান্টোনীয় ভাষা (প্রায় ৪.৫% বক্তা), উ ভাষা (প্রায় ৭.৫% বক্তা), গান ভাষা (প্রায় ২% বক্তা), মিন নান ভাষা (প্রায় ২.৫% বক্তা), মিন পেই ভাষা (প্রায় ১.২% বক্তা), শিয়াং ভাষা (প্রায় ৩.৫% বক্তা) এবং হাক্কা ভাষা (প্রায় ২.৫% বক্তা)। এছাড়াও প্রায় ১৩০টি ভাষা চীনে প্রচলিত, যেগুলিতে চীনের প্রায় ৬.৫% জনগণ কথা বলেন। এদের মধ্যে ৫৫টি ভাষা সরকারীভাবে স্বীকৃত সংখ্যালঘু ভাষা। প্রাদেশিক সরকারি ভাষার মর্যাদাপ্রাপ্ত ভাষার মধ্যে আছে মঙ্গোল ভাষা (প্রায় অর্ধকোটি বক্তা), তিব্বতি ভাষা (প্রায় অর্ধকোটি বক্তা), উইগুর ভাষা (৭০ লক্ষের বেশি বক্তা), এবং চুয়াং ভাষা (প্রায় দেড় কোটি বক্তা)। আরও আছে য়ি ভাষা (অর্ধ কোটি বক্তা), মিয়াও ভাষা (অর্ধকোটি বক্তা), বুয়েই ভাষা (২০ লক্ষ বক্তা), কোরীয় ভাষা (২০ লক্ষ বক্তা), ইয়াও ভাষা (১0 লক্ষাধিক বক্তা), বাই ভাষা (প্রায় ১০ লক্ষ বক্তা), দং ভাষা (প্রায় ৩০ লক্ষ বক্তা) এবং হানি ভাষা (প্রায় ৫ লক্ষ বক্তা)।

## তথ্যসূত্র

## বহিঃসংযোগ
* চীনের ভাষার উপর এথ্‌নোলগ রিপোর্ট

বিষয়শ্রেণী:এশিয়ার ভাষা
বিষয়শ্রেণী:চীন
বিষয়শ্রেণী:চীনের ভাষা
জর্ডানের ভাষা

আরবি ভাষা জর্ডানের সরকারি ভাষা।  এই ভাষাতে জর্ডানের অধিকাংশ লোক কথা বলেন। এছাড়া দেশটিতে আরও কিছু ভাষা প্রচলিত, যেমন আদিগে ভাষা এবং আর্মেনীয় ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* জর্ডানের ভাষার উপর এথ্‌নোলগ রিপোর্ট

বিষয়শ্রেণী:এশিয়ার ভাষা
বিষয়শ্রেণী:জর্ডান
নেপালের ভাষা

**নেপালের ভাষাসমূহ** হচ্ছে মূলত, ইন্দো-আর্য এবং তিব্বতি-বর্মীয় ভাষা পরিবারের, যা নেপালি মানুষের মাতৃভাষা।

## বক্তার সংখ্যা অনুযায়ী নেপালের ভাষা

২০২২ সালের একাদশ জাতীয় আদমশুমারি অনুসারে, নেপালি মাতৃভাষির জনসংখ্যা অর্ধেকেরও কম বা ৪৪.৬ শতাংশ। নেপালের বেশিরভাগ ভাষা বিলুপ্তির পথে, ১২৯টি ভাষার মধ্যে মাত্র ১৯টিতে এক লাখের বেশি ভাষাভাষী রয়েছে।

## তথ্যসূত্র

বিষয়শ্রেণী:নেপালের সংস্কৃতি
বিষয়শ্রেণী:নেপালের ভাষা
শ্রীলঙ্কার ভাষা

সিংহলি ভাষা শ্রীলংকার সরকারি ভাষা। তামিল ভাষা দেশটির একটি প্রাদেশিক সরকারি ভাষার মর্যাদাবিশিষ্ট।  শ্রীলংকার প্রায় তিন-চতুর্থাংশ লোক সিংহলি ভাষাতে এবং প্রায় এক-পঞ্চমাংশ লোক তামিল ভাষাতে কথা বলে। প্রধানত শহর অঞ্চলে প্রায় লাখখানেক লোক মালয় ভাষা-ভিত্তিক একটি ক্রেওল ভাষাতে কথা বলে। এছাড়াও ইংরেজি ভাষা প্রায় লক্ষাধিক লোকের মাতৃভাষা। আন্তর্জাতিক যোগাযোগে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* শ্রীলংকার ভাষার উপর এথনোলগ-এর রিপোর্ট

বিষয়শ্রেণী:শ্রীলঙ্কা
বিষয়শ্রেণী:এশিয়ার ভাষা
বিষয়শ্রেণী:শ্রীলঙ্কার ভাষা
সাইপ্রাসের ভাষা

গ্রিক ভাষা ও তুর্কি ভাষা যথাক্রমে সাইপ্রাসের গ্রিক- এবং তুর্কি-অধ্যুষিত অংশের সরকারি ভাষা। এর মধ্যে গ্রিক ভাষাতে সাইপ্রাসের প্রায় চার-পঞ্চমাংশ লোক এবং তুর্কি ভাষাতে প্রায় এক-পঞ্চমাংশ লোক কথা বলেন। এছাড়া আরবি ভাষা, আর্মেনীয় ভাষা এবং সিরীয় ভাষার প্রতিটিতে বেশ কয়েক হাজার লোক কথা বলেন। আন্তর্জাতিক বাণিজ্যে এবং পর্যটন শিল্পে ইংরেজি ভাষা ব্যবহার করা হয়।

* সাইপ্রাসের ভাষার উপর এথনোলগ-এর রিপোর্ট

## তথ্যসূত্র

বিষয়শ্রেণী:সাইপ্রাস
বিষয়শ্রেণী:ইউরোপের ভাষা
বিষয়শ্রেণী:এশিয়ার ভাষা
বিষয়শ্রেণী:সাইপ্রাসের ভাষা
সংসদীয় প্রজাতন্ত্র

[right|350px|thumb|বর্তমান সংসদীয় ব্যবস্থা প্রচলিত আছে এমন [দেশ|দেশগুলিকে লাল এবং কমলা রঙে চিহ্নিত হয়েছে। প্রথমটি সাংবিধানিক রাজতন্ত্র, যেখানে কর্তৃত্ব একটি সংসদের হাতে ন্যস্ত থাকে এবং পরবর্তীটি হল সংসদীয় প্রজাতন্ত্র, যাদের সংসদগুলি কার্যকরভাবে একটি পৃথক রাষ্ট্রপ্রধানের উপরে ন্যস্ত। পাঁচটি সবুজ রঙের দেশের একীভূত নির্বাহী প্রেসিডেন্সি রয়েছে, তবে তাদের সরকার ব্যবস্থার জন্য আলাদা সংসদীয় বৈশিষ্ট্য রয়েছে।]]
**সংসদীয় প্রজাতন্ত্র** হল একপ্রকারের রাজনৈতিক শাসন ব্যবস্থা, যাতে একটি রাষ্ট্রের সর্বময় ক্ষমতা জনগণের দ্বারা নির্বাচিত সংসদের উপরে ন্যস্ত থাকে। এ ব্যবস্থায় সরকার প্রধানের দায়িত্ব পালন করেন প্রধানমন্ত্রী এবং এই ধরনের শাসন ব্যবস্থায় রাষ্ট্রপতির ক্ষমতা সীমিত।  যুক্তরাজ্য, ভারত, বাংলাদেশসহ বিশ্বের অনেক দেশেই বর্তমানে এই ব্যবস্থা জারি আছে।

সংসদীয় ব্যবস্থাসহ দেশগুলি সাংবিধানিক রাজতন্ত্রও হতে পারে, যেখানে একজন রাজা রাষ্ট্রপ্রধান হন, যখন সরকার প্রধান প্রায় সব সময়ই সংসদের সদস্য হন; বা এটি সংসদীয় প্রজাতন্ত্র হতে পারে, যেখানে বেশিরভাগ আনুষ্ঠানিকভাবে রাষ্ট্রপতি রাষ্ট্রপ্রধান হন এবং সরকার প্রধান হয় নিয়মিত আইনসভা থেকে। বিশ্বের কয়েকটি সংসদীয় প্রজাতন্ত্রে অন্য কিছুর মধ্যে সরকার প্রধানও রাষ্ট্রপ্রধান হয়; কিন্তু তিনি সংসদ দ্বারা নির্বাচিত এবং জবাবদিহি করতে হয়। দ্বিকক্ষ বিশিষ্ট সংসদে সরকার প্রধান সাধারণত নিম্নকক্ষের সদস্য হন না।

সংসদীয় প্রজাতন্ত্র হল ইউরোপে সরকারের প্রভাবশালী রূপ, যেখানে ৫০টি সার্বভৌম রাষ্ট্রের মধ্যে ৩২টি রাষ্ট্রই সংসদীয়। ক্যারিবীয় অঞ্চলেও সাধারণভাবে সংসদীয় প্রজাতন্ত্র চলে। এর ১৩টি দ্বীপ রাষ্ট্রের মধ্যে ১০টি রাষ্ট্রের সরকার সংসদীয়। এছাড়াও ওশেনিয়ায় এই পদ্ধতির প্রচলন আছে। এর বাইরে বিশ্বের অন্যত্র সংসদীয় রাষ্ট্র সাধারণত কম।

বিষয়শ্রেণী:সরকার পদ্ধতি
বিষয়শ্রেণী:সংসদীয় কার্যপ্রণালী
বিষয়শ্রেণী:উদারনীতিবাদ
বিষয়শ্রেণী:রাজনৈতিক পরিভাষা
বিষয়শ্রেণী:গণতন্ত্রের ধরন
আইসল্যান্ডের ভূগোল

[300px|থাম্ব|ডান|নাসার অ্যাকুয়া উপগ্রহের তোলা আইসল্যান্ডের ছবি, [২৪শে জানুয়ারি, ২০০৪]]
[300px|থাম্ব|আইসল্যান্ডের মাঝ দিয়ে [ইউরেশীয় পাত|ইউরেশীয় ও উত্তর আমেরিকীয় টেকটোনিক প্লেটগুলির সীমানা চলে গেছে।]]
[300px|ডান|থাম্ব|আইসল্যান্ড [সালফার|সালফারে সমৃদ্ধ]]

আইসল্যান্ড ( [ˈistlant]) ইউরোপের দ্বিতীয় বৃহত্তম দ্বীপ। এটি গ্রিনল্যান্ডের পূর্বে ও উত্তর মেরুরেখার ঠিক দক্ষিণে মধ্য আটলান্টিক পর্বতমালার উপর অবস্থিত।

আইসল্যান্ডে আগ্নেয়গিরির অগ্ন্যুৎপাত ও অন্যান্য ভূ-উত্তাপীয় কর্মকাণ্ড নৈমিত্তিক ঘটনা। আইসল্যান্ডের প্রায় অর্ধেক অংশ আগ্নেয়গিরির লাভা মরুভূমি ও অন্যান্য অনাবাসযোগ্য ভূমি নিয়ে গঠিত। দ্বীপটির প্রায় ১১% হিমবাহ দ্বারা আবৃত। দ্বীপের প্রায় ২০% এলাকা পশুচারণের জন্য ব্যবহার করা হয়, এবং মাত্র ১% এলাকায় কৃষিকাজ হয়। ৯০০ খ্রিষ্টাব্দে মনুষ্য বসতি স্থাপনের আগে দ্বীপটির প্রায় ৩০-৪০% বৃক্ষ-আচ্ছাদিত ছিল। বর্তমানে কেবল কিছু বার্চ গাছের জঙ্গল ছাড়া আর তেমন কিছু বনভূমি অবশিষ্ট নেই।

## পরিসংখ্যান

আইসল্যান্ড উত্তর ইউরোপের একটি দ্বীপরাষ্ট্র, যা ব্রিটিশ দ্বীপপুঞ্জের উত্তর-পশ্চিমে গ্রিনল্যান্ড সাগর এবং উত্তর আটলান্টিক মহাসাগরের মধ্যে ইউরেশিয়ান এবং উত্তর আমেরিকান প্লেটগুলির মধ্যে অবস্থিত।

**বিস্তৃতি** (বন্ধনীতে মূল ভূখণ্ডের বাইরে অবস্থান)

: উত্তর: রিফস্টাঙ্গি, ৬৬°৩২′৩" উ ( কলবেইনসে, ৬৭°০৮'৯" উ )
: দক্ষিণ: কোটলুটাঙ্গি, ৬৩°২৩′৬" উ ( সুর্টসে, ৬৩°১৭'৭" উ )
: পশ্চিম: বজর্গটাঙ্গার, ২৪°৩২'১" পশ্চিম
: পূর্ব: ডেলফির, ১৩°২৯′৬" পশ্চিম ( ভালবাকুর, ১৩°১৬'৬" পশ্চিম )

**এলাকা** : 

: *মোট* :   
: *ভূমী* : ১০০,৩২৯ কিমি২
: জল : ২,৭৯৬ কিমি২
; উপকূলরেখা
: আইসল্যান্ডে ৪,৯৭০ কিমি উপকূলরেখা রয়েছে।

**সামুদ্রিক দাবি** : 

: *আঞ্চলিক সমুদ্র* : 
: *একচেটিয়া অর্থনৈতিক অঞ্চল* :     সহ
: *কন্টিনেন্টাল শেল্ফ* :   অথবা মহাদেশীয় প্রান্তের প্রান্তে

**উচ্চতার চরম** : 

: *সর্বনিম্ন বিন্দু* : আটলান্টিক মহাসাগর ০ মি
: *সর্বোচ্চ বিন্দু* : হাভানাডালশ্নুকুর ২,১১০ মি

**প্রাকৃতিক সম্পদ:**

: সামুদ্রিক জীবন, ডায়াটোমাইট, জলবিদ্যুৎ, ভূ-তাপীয় শক্তি

## তথ্যসূত্র


বিষয়শ্রেণী:দেশ অনুযায়ী ভূগোল
বিষয়শ্রেণী:আইসল্যান্ড
বিষয়শ্রেণী:ইউরোপের ভূগোল
আয়ারল্যান্ডের ভূগোল

থাম্ব|ডান|300px|আয়ারল্যান্ডের উপগ্রহ চিত্র
থাম্ব|ডান|300px|আয়ারল্যান্ডের ভূসংস্থানিক মানচিত্র
[থাম্ব|[স্লিভ লীগ পশ্চিমে বানাঘ]]
আয়ারল্যান্ড উত্তর-পশ্চিম ইউরোপে আটলান্টিক মহাসাগরে অবস্থিত একটি দ্বীপ। মহাসাগরের কারণে দ্বীপটির পশ্চিম তটরেখা অমসৃণ; এই উপকূলে অনেক ছোট দ্বীপ, উপদ্বীপ ও উপসাগর আছে। আয়ারল্যান্ডের কেন্দ্রে রয়েছে নিম্ন সমভূমি আর এর চারদিক ঘিরে রেখেছে উপকূলীয় পাহাড়। ১০৪১ মিটার উচ্চতাবিশিষ্ট কারাউনটুয়োহিল সর্বোচ্চ পর্বতশৃঙ্গ। এছাড়াও আছে কিছু বড় বড় হ্রদ। আয়ারল্যান্ডের মাঝখান দিয়ে প্রবাহিত শ্যানন নদী দ্বীপটিকে দুইভাগে ভাগ করেছে। ৩৬০.৫ কিলোমিটার (২২৪ মা) দীর্ঘ নদীটি আয়ারল্যান্ডের দক্ষিণ থেকে উত্তরে প্রবাহিত হয়ে আটলান্টিক মহাসাগরে পড়েছে। আয়ারল্যান্ড দক্ষিণে আইরিশ সাগরের মাধ্যমে যুক্তরাজ্যে থেকে এবং কেল্টীয় সাগরের মাধ্যমে মূল ইউরোপীয় ভূখণ্ড থেকে বিচ্ছিন্ন। এর মোট আয়তন ৮৪,৪২১ কিমি ২ (৩২,৫৯৫ বর্গ মাইল)।  এটি গ্রেট ব্রিটেন থেকে আইরিশ সাগর দ্বারা এবং মূল ভূখণ্ড ইউরোপ থেকে সেল্টিক সাগর দ্বারা বিচ্ছিন্ন।

## তথ্যসূত্র


বিষয়শ্রেণী:দেশ অনুযায়ী ভূগোল
বিষয়শ্রেণী:আয়ারল্যান্ড
বিষয়শ্রেণী:ইউরোপের ভূগোল
ইউক্রেনের ভূগোল

থাম্ব|250px|ইউক্রেনের ভৌগোলিক মানচিত্র
[থাম্ব|[কালমিয়াস নদী]]
**ইউক্রেন** ইউরোপের দ্বিতীয় বৃহত্তম দেশ। কার্পেথীয় পর্বতমালার উত্তর অংশ ইউক্রেনের পশ্চিম অংশে প্রবেশ করেছে। ২০৬১ মিটার উচ্চতাবিশিষ্ট হোভের্লা এর সর্বোচ্চ শৃঙ্গ। তবে ইউক্রেনের অধিকাংশ এলাকা কৃষ্ণ সাগরের উপরে অবস্থিত স্টেপ সমভূমি নিয়ে গঠিত। উত্তর-দক্ষিণে প্রবাহিত দ্‌নিপ্রো নদী সমভূমিটিকে দুই ভাগে ভাগ করেছে। দক্ষিণ-পূর্বে আজভ সাগর রাশিয়ার সাথে সীমান্ত সৃষ্টি করেছে।

ইউক্রেন ৬০৩,৬২৮ বর্গকিলোমিটার (২৩৩,০৬২ বর্গ মাইল) এলাকা জুড়ে, ২,৭৮২ কিলোমিটার (১,৭২৯ মাইল) এর উপকূলরেখা সহ।

## তথ্যসূত্র


বিষয়শ্রেণী:ইউক্রেন
বিষয়শ্রেণী:দেশ অনুযায়ী ভূগোল
বিষয়শ্রেণী:ইউরোপের ভূগোল
ক্রোয়েশিয়ার ভূগোল

right|thumb|300px|ক্রোয়েশিয়ার উপগ্রহ চিত্র

ক্রোয়েশিয়া দক্ষিণপূর্ব ইউরোপের কেন্দ্রে অবস্থিত। এর উত্তর পূর্ব সীমান্তে হাঙ্গেরি, পূর্বে সার্বিয়া, দক্ষিণ পূর্বে বসনিয়া,হার্জেগোভিনা ও মন্টিনিগ্রো। এটি ৪২ ° এবং ৪৭ ° উত্তর ও ১৩ ° এবং ২০ ° পূর্ব অক্ষাংেশ অবস্থিত। দেশটি দেখতে ফালি চাঁদের মত। কেন্দ্রীয় মহাদেশীয় ক্রোয়েশিয়া ও স্লাভোনিয়াতে সমভূমি, হ্রদ ও পাহাড় অবস্থিত। পশ্চিমে রয়েছে দিনারীয় আল্পস পর্বতমালার বৃক্ষ আচ্ছাদিত অংশ। আর রয়েছে আড্রিয়াটিক সাগরের পর্বতসঙ্কুল তটরেখা। এই উপকূলে আরও আছে প্রায় হাজারখানেকের মত বিভিন্ন আকৃতির দ্বীপ। এটি ৫৬.৫৯৪বর্গ কিলোমিটার (২১,৮৫১ বর্গ মাইল) জুড়ে বিস্তৃত। এর মধ্যে ৫৬.৪১৪ বর্গ কিলোমিটার ভুমি (২১,৭৮২ বর্গ মাইল) এবং ১২৮ বর্গ কিলোমিটার জল ভাগ (৪৯ বর্গ মাইল) রয়েছে।

য়েছ।

বিষয়শ্রেণী:ক্রোয়েশিয়া
বিষয়শ্রেণী:দেশ অনুযায়ী ভূগোল
বিষয়শ্রেণী:ইউরোপের ভূগোল
বিষয়শ্রেণী:ক্রোয়েশিয়ার ভূগোল
নরওয়ের ভূগোল

thumb|240px|নরওয়ের উপগ্রহ চিত্র

নরওয়ে দেশটি উত্তর ইউরোপে স্ক্যান্ডিনেভীয় উপদ্বীপের পশ্চিম ও উত্তরাংশে অবস্থিত। নরওয়ের দক্ষিণ-পশ্চিমে উত্তর সাগর ও দক্ষিণে স্কাগেরাক ইনলেট, পশ্চিমে উত্তর আটলান্টিক মহাসাগর (নরওয়েজীয় সাগর) ও উত্তর-পূর্বে বারেন্টস সাগর অবস্থিত। দেশটির অধিকাংশ এলাকা জুড়ে স্ক্যান্ডিনেভীয় পর্বতমালা বিস্তৃত। পূর্বে সুইডেনের সাথে নরওয়ের দীর্ঘ সীমান্ত রয়েছে, উত্তর পশ্চিমে ফিনল্যান্ডের সাথে কিছুটা কম এবং উত্তর-পূর্বে রাশিয়ার সাথে অল্প সীমান্ত রয়েছে। নরওয়ের সুদীর্ঘ পশ্চিম উপকূলের কাছেই রয়েছে ছোট বড় প্রায় ৫০ হাজার দ্বীপ।

নরওয়ে বিশ্বের সর্ব উত্তরের দেশ এবং ইউরোপের সর্বাধিক পর্বতবেষ্টিত দেশ। সমুদ্রপৃষ্ঠ থেকে দেশটির গড় উচ্চতা  এবং দেশটির মূল ভূখন্ডের ৩২ ভাগ  গাছ-লাইনের থেকে উপরে অবস্থিত।

নরওয়ের আকৃতি দীর্ঘ, বিশ্বের দীর্ঘতম এবং সবচেয়ে রুক্ষ উপকূলরেখাগুলির মধ্যে একটি, এবং কার্টভারকেট (সরকারি নরওয়েজিয়ান ম্যাপিং সংস্থা) অনুসারে, বহু-ইন্ডেন্টেড উপকূলরেখা বরাবর মোট ৩২০,২৪৯টি দ্বীপ এবং উপদ্বীপ রয়েছে (২৩৯,০৫৭টি দ্বীপ এবং ৮১,১৯২টি উপদ্বীপ)।

দেশ জুড়ে যে শৃঙ্গ শৃঙ্খল রয়েছে ভূতাত্ত্বিকভাবে পর্বতমালা স্কটল্যান্ড, আয়ারল্যান্ড এবং আটলান্টিক মহাসাগর এর তলদেশ অতিক্রম করার পর, উত্তর আমেরিকার  অ্যাপালাচিয়ান পর্বতমালা এর সাথে অবিচ্ছিন্ন। ভূতাত্ত্বিকদের মতে প্রাচীন উচ্চমহাদেশ প্যাঞ্জিয়া ভেঙে যাওয়ার আগে এই সমস্ত পর্বতমালা একটি একক পর্বতশ্রেণী তৈরি করেছিল।

শেষ হিমবাহ যুগে এবং  অনেক পূর্ববর্তী বরফ যুগে, কার্যত সমগ্র দেশটি একটি পুরু বরফের চাদর দিয়ে ঢাকা ছিল। বরফের চলাচল গভীর উপত্যকা থেকে বেরিয়ে আসে। বরফ খোদাইয়ের ফলে, সোগনেফিওর্ডেন হল বিশ্বের দ্বিতীয় গভীরতম ফিওর্ড এবং হর্নিন্ডালসভ্যাটনেট হল ইউরোপ এর গভীরতম হ্রদ। যখন বরফ গলে যায়, তখন সমুদ্র  অনেক উপত্যকা পূর্ণ করে দেয়, যার ফলে নরওয়ের বিখ্যাত ফিওর্ড তৈরি হয়।

আজকের উচ্চ পর্বতমালার হিমবাহগুলি বরফ যুগের বৃহৎ বরফের স্তরের অবশিষ্টাংশ নয় - তাদের উৎপত্তি আরও সাম্প্রতিক। ৭০০০ খ্রিস্টপূর্বাব্দ থেকে ৩০০০ খ্রিস্টপূর্বাব্দে হলোসিন জলবায়ুর সর্বোত্তম সময়ে (১৯৬১-৯০ সময়ের তুলনায়) আঞ্চলিক জলবায়ু ১-৩ ডিগ্রি সেলসিয়াস  (১.৮-৫.৪ ডিগ্রি ফারেনহাইট) পরিবর্তন পর্যন্ত উষ্ণ ছিল, সেই সময়কালে পাহাড়ের অবশিষ্ট হিমবাহগুলি প্রায় সম্পূর্ণরূপে গলে গিয়েছিল।

## এলাকা এবং সীমানা
নরওয়ের  এলাকা জুড়ে রয়েছে, যার মধ্যে  জল। যদি স্ভালবার্ড এবং ইয়ান মায়েন ধরা হয়, এলাকা হবে ।

 স্থল সীমানার মধ্যে, সুইডেন , ফিনল্যান্ড    এবং  রাশিয়া ।

নরওয়ের মহাদেশীয় উপকূলরেখা হল ; দ্বীপপুঞ্জ অন্তর্ভুক্ত করলে, এটি হবে  

নরওয়ের মোট  এক্সক্লুসিভ ইকোনমিক জোন (EEZ) । এটি ইউরোপের বৃহত্তমের একটি এবং বিশ্বের ১৭তম বৃহত্তম। মূল ভূখণ্ড বরাবর EEZ গঠিত , ইয়ান মায়েন ইইজেড তৈরি করে , এবং ১৯৭৭ সাল থেকে নরওয়ে স্ভালবার্ডের চারপাশে একটি    অর্থনৈতিক অঞ্চল দাবি করে আসছে। নরওয়ের সমুদ্রসীমার দাবি রয়েছে  সংলগ্ন অঞ্চলের জন্য,  মহাদেশীয় তাকের জন্য, এবং  আঞ্চলিক সমুদ্রের জন্য।

## তথ্যসূত্র

বিষয়শ্রেণী:দেশ অনুযায়ী ভূগোল
বিষয়শ্রেণী:নরওয়ে
বিষয়শ্রেণী:ইউরোপের ভূগোল
বিষয়শ্রেণী:নরওয়ের ভূগোল
ওডিন

ডান|থাম্ব|250px|ওডিনের তৈলচিত্র.
**ওডিন** (পুরাতন নর্স ভাষায় *Óðinn*)  হল নর্স পুরাণে বর্ণিত প্রধান দেবতা। তার নাম *óðr* এর সাথে সম্পর্কিত, যার অর্থ হল উত্তেজনা, ক্রোধ, বা কবিতা। ওডিনের প্রধান ভূমিকা জটিল, তিনি জ্ঞান, যুদ্ধ, ও মৃত্যুর দেবতা। তাকে এর পাশাপাশি জাদু, কবিতা, ভবিষ্যতবাণী, জয়, এবং শিকারের দেবতা হিসাবেও গণ্য করা হয়।
থাম্ব

## তথ্যসূত্র

বিষয়শ্রেণী:নর্স পুরাণের দেবতা
বিষয়শ্রেণী:স্রষ্টা দেবতা
বিষয়শ্রেণী:মৃত্যুর দেবতা
বিষয়শ্রেণী:প্রজ্ঞার দেবতা
নেদারল্যান্ডসের ভূগোল

thumb|right|নেদারল্যান্ডসের উপগ্রহ চিত্র
thumb|right|সামুদ্রিক বালিয়াড়ির প্রাচীরগুলি নেদারল্যান্ডসের অস্তিত্বের জন্য গুরুত্বপূর্ণ
thumb|200px|right|সামুদ্রিক বাঁধ ছাড়া নেদারল্যান্ডসের অধিকাংশ ভূমি তলিয়ে যেত

**নেদারল্যান্ডসের ভূগোল** খানিকটা অস্বাভাবিক, কেননা এর ভূমির বেশির ভাগ অংশ সমুদ্র থেকে পুনরুদ্ধার করা হয়েছে এবং এগুলি আসলে সমুদ্র সমতলের নিচে অবস্থান করছে। সমুদ্র উপকূলে মনুষ্য-নির্মিত বাঁধ এই নিম্নভূমিগুলিকে প্লাবনের হাত থেকে রক্ষা করছে।

নেদারল্যান্ডসের ভূ-প্রকৃতিকে দুই ভাগে ভাগ করা যায়। উত্তর ও পশ্চিমের নিম্ন ও সমতল ভূমিগুলি সমুদ্র থেকে পুনরুদ্ধারকৃত পোল্ডার এবং নদীসমূহের ব-দ্বীপ নিয়ে গঠিত। এগুলি নেদারল্যান্ডের মোট আয়তনের প্রায় অর্ধেক এবং সমুদ্র সমতল থেকে গড়ে ১ মিটারের বেশি উঁচু নয়। সমুদ্রে প্রাচীর ও বালিয়াড়ি তুলে এগুলিকে রক্ষা করা হয়েছে। পূর্ব ও দক্ষিণে আছে উচ্চভূমি, কিন্তু এগুলিও মূলত সমতল। কেবলমাত্র একেবারে দক্ষিণ প্রান্তসীমাতে গিয়ে, আর্দেন পর্বতমালার পাদদেশে, ভূমি খানিকটা উঁচু হয়েছে। এখানে নেদারল্যান্ডসের সর্বোচ্চ বিন্দু ভালসারবের্গ (৩২৩ মিটার) অবস্থিত।

বিষয়শ্রেণী:দেশ অনুযায়ী ভূগোল
বিষয়শ্রেণী:নেদারল্যান্ডস
বিষয়শ্রেণী:ইউরোপের ভূগোল
বিষয়শ্রেণী:নেদারল্যান্ডসের ভূগোল
পর্তুগালের ভূগোল

300px|thumb|right|পর্তুগালের উপগ্রহ চিত্র

মাদেইরা ও আজোরেস দ্বীপপুঞ্জকে গণনায় ধরে পর্তুগালের মোট আয়তন ৯২,৩৫৫ বর্গকিলোমিটার। পর্তুগালের মূল ভূখণ্ড আইবেরীয় উপদ্বীপের পশ্চিমের এক-ষষ্ঠাংশ এলাকা জুড়ে অবস্থিত। পর্তুগালের পশ্চিমে দৈর্ঘ্য বরাবর আটলান্টিক মহাসাগর, পূর্বে স্পেনীয় সীমান্ত। প্রায় গোটা স্পেন জুড়ে মেসেতা সেন্ত্রাল নামের যে মালভূমি অবস্থিত, তারই পশ্চিম ঢাল পর্তুগালের পূর্বাঞ্চল গঠন করেছে। পর্তুগালের উত্তরভাগ রুক্ষ ও পাহাড়ি। উত্তরে মেসেতা সেন্ত্রালের প্রান্ত থেকে অনেকগুলি পর্বত গোটা উত্তরাঞ্চল জুড়ে প্রসারিত। এগুলি ১২০০ মিটারের ও বেশি উচ্চতাবিশিষ্ট হতে পারে। পশ্চিমে ও দক্ষিণে পাহাড়গুলি ধীরে ধীরে নিচে নেমে একটি বড় উপকূলীয় সমভূমিতে পরিণত হয়েছে। এই সমভূমিটিতে ব্যাপক কৃষিকাজ সম্পন্ন হয় এবং এখানে নগরায়নের হার ক্রমে বৃদ্ধি পাচ্ছে। পর্তুগালের দুই বৃহত্তম শহর লিসবন ও পোর্তু এখানেই অবস্থিত।

পর্তুগালের মধ্যভাগে উপকূল থেকে ভেতরে সুউচ্চ পর্বতশ্রেণী রয়েছে। এখানে পর্তুগালের সর্বোচ্চ পর্বত মালহাঁউ দি এস্ত্রেলা (Malhão de Estrela) অবস্থিত; এর উচ্চতা ১,৯৯১ মিটার। মধ্য পর্তুগালের পর্বতগুলি দক্ষিণ-পশ্চিমে নেমে গিয়ে সিন্ত্রা শহরের কাছে পাহাড়ের সাথে মিলে গেছে। তেজু নদীর দক্ষিণে মূলত ঢেউখেলানো সমভূমি যা আলেঁতেজু অঞ্চল নামে পরিচিত। পর্তুগালের একেবারে দক্ষিণে অঞ্চলটির নাম আলগার্ভি; এটি আলেঁতেজুর সমভূমিগুলি থেকে সের্‌রা দি মোঁচিকি পর্বতশ্রেণী দ্বারা বিচ্ছিন্ন।

তেজু, দৌরু, মিনিউ পর্তুগালের তিনটি প্রধান নদী।

বিষয়শ্রেণী:দেশ অনুযায়ী ভূগোল
বিষয়শ্রেণী:পর্তুগাল
বিষয়শ্রেণী:ইউরোপের ভূগোল
বিষয়শ্রেণী:পর্তুগালের ভূগোল
চেক প্রজাতন্ত্রের ভূগোল

right|thumb|350px|চেক প্রজাতন্ত্রের উপগ্রহ চিত্র (সেপ্টেম্বর ২০০৩)

চেক প্রজাতন্ত্রের ভূ-প্রকৃতি বেশ বিচিত্র। পশ্চিমে বোহেমিয়া মূলত এলবে ও ভ্‌লতাভা নদীবিধৌত একটি নিম্ন অববাহিকা অঞ্চল। সমভূমিটির চারপাশে ঘিরে আছে মূলত নিম্ন উচ্চতাবিশিষ্ট পাহাড়। এই পাহাড়গুলির মধ্যে চেক প্রজাতন্ত্রের সর্বোচ্চ পর্বত স্নিয়েজ্‌কা পর্বত (১,৬০২ মিটার) অবস্থিত। পূর্বের মোরাভিয়া অঞ্চলটিও বেশ পর্বতময় এবং মূলত মোরাভা নদী দ্বারা বিধৌত। তবে এখানে ওডার নদীর উৎসস্থলও অবস্থিত। স্থলবেষ্টিত চেক প্রজাতন্ত্র থেকে নদীগুলি তিনটি সাগরে পড়েছে: উত্তর সাগর, বাল্টিক সাগর এবং কৃষ্ণ সাগর। জার্মানির হামবুর্গ শহরে চেক প্রজাতন্ত্রের অধীনে ৩০ হাজার বর্গমিটার আয়তনের একটি ডক বা পোতাশ্রয় রয়েছে। স্থলবেষ্টিত চেক প্রজাতন্ত্রের নদীবাহিত মালামাল যেন সমুদ্রগামী জাহাজে উঠানো যায়, সেই কারণে ভের্সাইয়ের চুক্তিতে চেক প্রজাতন্ত্রকে এই জায়গাটি প্রদান করা হয়। ২০১৮ সালে এটি জার্মানির কাছে ফেরত যাবে।

বিষয়শ্রেণী:দেশ অনুযায়ী ভূগোল
বিষয়শ্রেণী:চেক প্রজাতন্ত্র
বিষয়শ্রেণী:ইউরোপের ভূগোল
বিষয়শ্রেণী:চেক প্রজাতন্ত্রের ভূগোল